Rusuhan Penjara New Mexico

Pada tarikh 2 dan 3 Februari 1980, tercetusnya rusuhan di Penjara Sekuriti Maksimum New Mexico. Fasiliti penjara ini terletak di Santa Fe, Amerika Syarikat.

Imej yang bakal anda lihat ini adalah kesan peninggalan selepas peristiwa rusuhan yang berlangsung selama 36 jam. Ia termasuk dalam senarai rusuhan yang paling berdarah dalam sejarah institusi penjara di Amerika Syarikat.

Rusuhan ini dikatakan terjadi berikutan keadaan penjara dan ruang tinggal yang sangat teruk, dan beberapa faktor lain seperti berikut;

1. Ruang tinggal atau sel penjara yang tidak bersih.

2. Ketidakpuasan hati banduan dengan makanan yang disediakan oleh pihak penjara.

3. Kekurangan pengawal penjara yang terlatih, dan permasalahan polisi mengawal keadaan.

4. Permasalahan sekuriti oleh kerana banyak kawasan boleh diakses dengan mudah oleh banduan tanpa halangan yang sepatutnya.

5. Populasi banduan yang semakin meningkat kepada 1,136 orang semasa rusuhan terjadi. Penjara itu sepatutnya menempatkan 900 orang banduan sahaja.

Rusuhan tersebut tercetus apabila beberapa orang banduan yang dalam keadaan mabuk dengan meminum arak buatan sendiri, telah menjadikan salah seorang pengawal penjara sebagai tebusan ketika beliau sedang meronda.

Mereka kemudian bertindak merampas kunci pengawal untuk membuka sel-sel berhampiran, seterusnya melepaskan banduan lain. Tidak lama kemudian, para banduan yang semakin lama semakin ramai itu berjaya menawan bilik kawalan utama.

Setelah mempunyai akses kepada bilik kawalan utama, mereka menggunakan sistem kawalan, dan membuka hampir kesemua sel di dalam penjara terdebut. Ini membebaskan kesemua banduan termasuklah golongan banduan yang dikategorikan sebagai ‘banduan yang paling teruk’. Senjata dan peralatan lain yang diletakkan di dalam bilik kawalan ini juga telah diambil perusuh.

Walau bagaimanapun, tidak seperti rusuhan di Penjara Attica yang mempunyai ketua rusuhan dan pelan yang terancang, banduan di Penjara New Mexico ini terbahagi kepada beberapa kumpulan kecil yang boleh dikatakan berlainan ‘ideologinya’.

Banduan dari geng-geng yang bermusuhan ini mula membunuh banduan dari geng yang berlainan.

Keganasan dan kekacauan menjadi lebih teruk lagi apabila para banduan menubuhkan sebuah ‘skuad pembunuhan’.

Mereka kemudian bertindak mencari golongan banduan yang diketahui telah menjadi pembelot dan memberi maklumat kepada polis, serta banduan yang telah membunuh dan menjadikan kanak-kanak sebagai mangsa serangan seksual. ‘Golongan’ ini ditempatkan di sel pengasingan.

Sebagai fakta tambahan, tahukah anda, seorang pesalah yang membunuh dan membuat serangan seksual terhadap kanak-kanak (pedofil) terletak di dalam ‘kasta’ yang paling rendah dalam penjara?

‘Skuad pembunuhan’ itu kemudian berjaya memecah masuk blok sel yang menempatkan ‘golongan terendah’ itu dengan menggunakan alat pemotong besi.

Salah seorang banduan yang menjadi mangsa perusuh, telah diangkat dan ditempatkan berhampiran tingkap seolah-olah sebagai pameran kepada polis yang sedang berkawal di luar penjara tersebut. Perusuh kemudian membakar muka mangsa itu hidup-hidup.

Kemudian, kumpulan perusuh itu telah bertindak memenggal kepala seorang banduan. Kesan tetakan menggunakan kapak itu telah diambil gambarnya oleh pihak polis selepas rusuhan tersebut berakhir.

Terdapat pengakuan salah seorang banduan ketika ditemubual berkata, beliau ternampak dua orang banduan lain menggunakan penyapu untuk memukul kepala yang dipenggal, seolah-olah kepala itu adalah bola.

Selepas pihak berkuasa berjaya mendapatkan akses kepada penjara selepas rusuhan berakhir, mereka menjumpai mayat seorang banduan lelaki dalam keadaan yang mengerikan.

Beliau digantung pada siling dan lehernya telah dikelar. Selain itu, kemaluannya juga telah dipotong dan diletakkan ke dalam mulutnya. Banduan lelaki itu, hanyalah seorang pencuri biasa. Beliau ditempatkan di sel pengasingan kerana sebelum ini, beliau dikatakan telah dirogol beramai-ramai oleh banduan lain.

Bukan banduan sahaja yang menerima ‘hukuman’ daripada kumpulan perusuh, 7 daripada 12 pengawal penjara yang dijadikan tebusan juga telah dipukul dengan teruk, ditikam dan diliwat oleh banduan.

Bagaimanapun, ia menakjubkan kerana tiada pengawal penjara yang mati dibunuh.

Di dalam rusuhan ini, 33 orang banduan telah mati dibunuh dan dimutilasi, dan 23 daripada banduan itu merupakan banduan yang telah ditempatkan di sel pengasingan.

Selain itu, seramai 200 orang banduan lain telah dipukul dan dirogol oleh kumpulan perusuh. 90 orang daripada banduan telah dibawa ke hospital akibat “overdose” dadah yang diambil dari hasil pecah masuk farmasi penjara dan kecederaan akibat pergaduhan.

Rujukan:

The 1980 New Mexico Prison Riot by Mark Colvin. Retrieved from: https://www.radford.edu/~junnever/articles/prison.htm

1980 New Mexico State Penitentiary prison Riot- Documentary. Retrieved from: https://m.youtube.com/watch?v=3M-hPpuAqwQ


Sains Disebalik Kebolehan Mendengar Ikan Pakcik Harun

Di Facebook, aku terjumpa kisah pasal Pak Harun yang boleh ‘mendengar’ ikan di laut.

Sebelum itu, aku ada baca karya Ahmad Ezaddin Ahmad Salleh pasal penangkap ikan buta yang handal. Buta-buta pun boleh menandingi manusia yang celik.

Telah wujud beberapa individu buta mempunyai kelebihan ini. Buta penglihatan menjadikan deria pendengaran semakin sensitif.

Walaupun mereka tak dapat melihat, kajian mendapati ketika manusia buta ini menggunakan gema-lokasi seperti haiwan, bahagian visual otak mereka diaktifkan seolah-olah mereka dapat ‘melihat’ melalui gelombang bunyi.

Seperti cahaya yang mampu membawa ‘maklumat’ dengan melihat, bunyi pun mempunyai peranan yang serupa.

Haiwan ada gelombang yang tersendiri untuk aktifkan gema-lokasi tapi manusia hasilkan gelombang dengan memetik jari, ketuk lantai dengan tongkat, hentak kaki dan pelbagai lagi.

Bahagian visual otak ini hanya aktif apabila melihat, tetapi manusia buta ini dapat aktifkannya apabila menggunakan gema-lokasi (bunyi).

Terdapat juga individu yang masa kecilnya mampu mengayuh basikal seperti manusia biasa dengan menggunakan gelombang bunyi.

Ada sebab kenapa Toph Beifong dalam animasi Avatar lebih tajam ‘penglihatannya’ walaupun buta.

Orang buta yang ‘melihat’ guna gema-lokasi ini dapat tahu dengan lebih terperinci dan kompleks apa yang mereka ‘lihat’.

Benda ini sebenarnya memerlukan latihan. Bila dah biasa, memang ‘penglihatan’ mereka akan lebih tajam daripada manusia yang dapat melihat.

Seperti Pak Harun, dia pun sendiri cakap benda itu memerlukan latihan. Dia orang celik yang mengamalkan dan latih benda ini.

Biasanya, orang yang celik lebih sukar nak praktiskan sebab terbiasa dengan penglihatan mata.

Tahukah anda, haiwan seperti kucing, dolfin dan kelawar menggunakan ultrasonik (gelombang bunyi berfrekuensi tinggi) untuk mengesan objek, memburu dan berkomunikasi.

Jarang sekali menggunakan mata.

Gelombang ultrasonik ini dipancarkan oleh mereka dan pantulan daripada gelombang tersebut dianalisis oleh otak mereka untuk menentukan objek yang dikesan.

Inilah dia gema-lokasi (echolocation).

Gema ini jugalah cara yang digunakan oleh ikan untuk berkomunikasi sesama mereka.

Ultrasonik yang dihasilkan oleh haiwan sangat kecil gelombangnya dan frekuensinya pula sangat tinggi, malah frekuensinya melebihi jangkauan pendengaran manusia biasa.

Kemungkinan Pak Harun menjalani latihan yang ‘extensive’ untuk mendapatkan pendengaran yang berfrekuensi tinggi seperti orang buta.


Bala Banjir Besar Mendorong Korea Haramkan Rumah Bawah Tanah ‘Parasite’

Malaysia sudah merekodkan kes banjir sama ada banjir puing atau banjir kilat (Johor Bahru dan Kuala Lumpur) sejak beberapa bulan lepas. Tetapi nak harap tindakan, sama ada terlampau perlahan atau ibarat lepaskan batuk di tangga. Agaknya nak tunggu bilangan yang terbunuh ramai macam banjir 2021-2022 atau di Korea Selatan ketika ini baru terhegeh-hegeh gerak.

Di Korea Selatan, kerajaan pimpinan Presiden Yoon Suk-yeol membuat langkah drastik dengan mengharamkan rumah separa bawah tanah atau banjiha. Banjiha jadi terkenal selepas ia menjadi subjek contoh ketidakadilan sosial yang disentuh pemenang anugerah filem terbaik Oscar 2020, Parasite (2019).

Sejujurnya, siapa nak duduk di banjiha? Dahlah tiada privasi sebab orang asyik mengintai sama ada orang awam atau polis. Masa musim panas, rasa tak selesa sebab suhu terlampau panas dan kelembapan yang tinggi. Masa ini juga, kulapuk muncul dan mengancam kesihatan penghuni seperti batuk, bersin, mata dan tekak gatal. Dan paling penting, ia terlampau sempit. Tapi kalau nak rumah murah di kota paling mahal di dunia Seoul, inilah satu-satunya pilihan buat ribuan penduduk yang menetap di situ.

Sebelum kita sambung, kami cadangkan korang dapatkan POLITIK UNTUK PEMULA. Tak ramai orang sedar krisis perumahan Korea ini sebenarnya dicetuskan oleh autokrat yang bersembunyi di sebalik nama demokrasi bertahun-tahun sebelumnya. Nak tahu apa itu autokrat, kena dapatkan buku ini sekarang! Beli di Shopee: https://shopee.com.my/The-Patriots-Politik-Untuk-Pemula-(Ayman-Rashdan-Wong)-i.238336777.3282451258

Tapi macam mana banjiha ini wujud? Ia ada kaitan dengan konflik Korea Utara-Korea Selatan yang masih wujud sehingga hari ini. Pada 1968, segerombolan tentera Korea Utara menyusup ke Seoul dengan tujuan membunuh Presiden Korea Selatan ketika itu, Park Chung-hee. Walaupun operasi tersebut berjaya digagalkan, ia mengakibatkan hubungan dua negara di Semenanjung Korea itu tegang.

Pada tahun sama, Pyongyang turut menyerang dan merampas sebuah kapal perisikan milik Tentera Laut Amerika Syarikat, USS Pueblo. Sehingga hari ini, kapal tersebut terus berada di Korea Utara sebagai sebahagian daripada koleksi pameran muzium perang mereka. Selain insiden ini, Pyongyang berusaha mensabotaj Korea Selatan termasuk terlibat dalam beberapa insiden keganasan berprofil tinggi.

Sebagai tindak balas, Seoul menambahbaik kod bangunan di mana apartmen-apartmen rendah mesti mempunyai satu ruang bawah tanah. Ruang ini berperanan sebagai bunker/tempat berlindung untuk penduduk sekiranya berlaku serangan oleh Korea Utara. Dan pada awalnya, kerajaan tidak membenarkan ruang tersebut disewa sebagai tempat kediaman.

Tetapi semuanya berubah pada 1980-an. Pada dekad tersebut, kerajaan tidak mempunyai tanah mencukupi untuk projek-projek perumahan. Jadi, mahu tak mahu, kerajaan luluskan juga usul membenarkan pemilik-pemilik apartmen untuk menyewakan banjiha mereka. Dan ia terus bertahan sehinggalah perintah terbaru yang dikeluarkan Suk-yeol semalam.

Suka atau tidak, banjiha melambangkan kemiskinan dan kesusahan – label sama yang diberi kepada favela (Brazil), rumah sangkar (Hong Kong) dan setinggan (Malaysia). Dan ia amat terdedah kepada bencana alam khususnya banjir. Berdasarkan statistik Seoul pada 2010, kebanyakan rumah yang mengalami kerosakan teruk akibat banjir pada tahun tersebut ialah rumah jenis banjiha.

Sejak itu, kerajaan Seoul berjanji akan menghapuskan banjiha secara perlahan-lahan. Sebagai ganti, lebih banyak rumah kos rendah akan dibina untuk penduduk berpendapatan rendah dan sederhana. Tapi orang politik tak kira mana ceruk dunia termasuk Malaysia dan Korea Selatan, fiil serupa saja: tau berjanji tapi suka mungkir janji.

Yang menunggu bila janji ini nak penuhi makin lama makin resah. Kalau hujan saja, penghuni banjiha akan keluar ke jalanan dan berdoa agar longkang tak tersumbat. Masa kerja, doa-doa jelah banjiha yang disewa tak banjir. Malam-malam, kalau asyik dengar bunyi bingit premis-premis seperti kelab malam, restoran dan pusat karaoke atau kerenah orang bergaduh, siapa yang tak aman. Senang cerita, bagi orang yang menyewa banjiha, macam duduk dalam sangkar haiwan!

Disebabkan kesusahan sebegini, ramai penyewa terutama golongan muda bekerja keras untuk tambah pendapatan agar dapat menyewa kat tempat lain. Apa guna sewa murah kalau kualiti hidup terjejas teruk? Apa guna sewa berpatutan kalau tempat yang sepatutnya jadi tempat berlindung ialah ‘perangkap maut’ bagi penghuninya?

Sebab itu, apabila Suk-yeol umum pengharaman banjiha ini, ia langkah yang baik tetapi lewat selama 12 tahun. Tapi apa pula alternatif untuk banjiha? Harga dan sewa rumah di bandar-bandar besar Korea seperti Seoul masih tinggi. Kalau duduk di luar kota-kota ini, sewa/harga rumah memang murah tetapi penatlah berulang-alik setiap hari.

Harga rumah yang tinggi ini didorong oleh satu teori kejam yang dibangunkan oleh rejim diktator seperti Chung-hee sekitar tahun 60-an dan 70-an. Teori ini dipanggil teori kotak makan tengah hari sebagai jawapan kepada krisis kekurangan beras yang berlaku sekitar tempoh berkenaan.

Mengikut teori normal, kalau berlaku kekurangan bahan terutama makanan dalam negara, solusinya ialah membawa masuk lebih banyak bahan yang berkurangan bagi menampung permintaan penduduk. Tetapi solusi mereka ialah memastikan penduduk makan nasi dalam kuantiti yang berkurangan. Jadi, bila kanak-kanak membawa bekal ke sekolah, makanan yang dibekalkan mestilah mempunyai 30% makanan lain seperti kacang dan barli. Kalau tak, kanak-kanak ini akan dihukum.

Teori kejam ini kemudiannya dipraktikkan oleh kanak-kanak ini di dunia sebenar bila mencecah usia dewasa. Sesetengah mereka ini kemudiannya bergelar birokrat kerajaan. Jadi, apa cara terbaik menghukum orang yang dapat makan nasi sedap-sedap masa kecil dengan kuasa mereka. Salah satu perkara yang disasarkan mereka ialah perumahan di mana mereka menaikkan kadar cukai dengan tujuan memaksa pemilik rumah meletakkan kediaman mereka di pasaran.

Dan memandangkan kerajaan presiden sebelumnya, Moon Jae-in tidak menetapkan sasaran sebenar bilangan rumah yang patut ada di pasaran, ia mengakibatkan harga rumah sedia ada melambung tinggi. Tindakan beliau mengarahkan bank-bank agar mengehadkan pinjaman cagaran turut memburukkan lagi situasi rumah mahal Korea Selatan. Nyatalah, legasi teori kotak bekal akan terus menghantui Korea Selatan selagi ketidakadilan sosial yang wujud tidak ditangani dengan tuntas.

Kini, Suk-yeol tampil sebagai presiden baru dengan janji menangani krisis perumahan Korea Selatan yang makin meruncing. Itu merupakan teras utama manifestonya bagi memenangi pilihan raya Presiden Korea Selatan beberapa bulan lepas. Tapi ramai merasakan janji beliau bersifat omong kosong dan jika dilaksanakan sekalipun, ia mungkin mengambil masa bertahun-tahun sebelum menampakkan hasil.

Siapa sangka, kisah banjir yang menenggelamkan banjiha sebenarnya mendedahkan ketidakadilan sosial dan ekonomi yang berleluasa di Korea Selatan. Benar, Seoul merupakan sebuah negara maju. Tapi apa guna maju dari segi material kalau majoriti rakyat dilayan macam anjing kurap termasuk dinafikan hak rumah berpatutan dan selamat?

Dan itu sepatutnya dibimbangi oleh para politikus merentasi semua parti di negara ini. Tau saja bercakap bab bencana tapi tiada tindakan pantas dan tuntas. Asyik-asyik kejar duit segera. Asyik-asyik cakap ini untuk kebaikan rakyat. Apa kejadahnya ‘baik untuk rakyat’ kalau yang dikejar itu jadi punca orang mati atau hidup merempat? Jadilah seperti Umar r.a, bukan jadi hamba kapitalis bobrok!

RUJUKAN

Yoon, J. (2020, 10 Februari). Parasite: The real people living in Seoul’s basement apartments. BBC News.

Su-bin, K. (2022, 28 April). South Koreans struggle to climb property ladder as prices explode. Al-Jazeera.

Zhu, M. (2022, 11 Ogos). Seoul floods: ‘Parasite-style’ flats to be banned after deaths. BBC News.

Lim, S. (2021, 15 Mei). Why Real Estate is Super Expensive in South Korea | The Lunchbox Theory. Seoullite TV.

Kim, V. (2020, 12 Februari). The halfway underground homes of ‘Parasite’ are real spaces of desperation and dreams. LA Times.


Perjalanan Menuju Kebijaksanaan

Umum mengetahui bahawa falsafah membawa maksud cintakan hikmah atau kebijaksanaan. Biasanya ahli-ahli falsafah akan berfikir secara rasional dan tidak menggunakan emosional. Kalau hanya berfikir sahaja, itu tidak dinamakan falsafah tetapi kesemua ahli falsafah mestilah mempunyai pemikiran yang kritikal, integral (sepadu daan lengkap).  Mereka juga perlu berfikir secara universal dan pemikiran mereka juga adalah dari fundamental dan mendasar.

Secara lumrah, manusia hidup penuh dengan tanda tanya. Antara pertanyaan-pertanyaan yang sering dilontarkan oleh manusia adalah tentang Tuhan, alam, kehidupan dan manusia. Persoalan-persoalan ini secara asanya boleh dibahagikan kepada tiga bahagian iaitu Ontologi (hakikat Tuhan,alam sejagat dan manusia), Epistemologi (teori ilmu) dan Aksiologi (teori nilai – Etika dan Estetika). Dan hasil dari cabang-cabang persoalan utama diatas maka lahirlah cabang-cabang falsafah seperti Metafizik, Teologi, Kosmologi, Psikologi dan sebagainya.

Sudah tentu kita pernah tertanya-tanya, setidak-tidaknya salah satu dari pokok persoalan di atas, bukan?

Seperti kata Imam Ghazali, “Keraguan adalah peringkat pertama keyakinan.”

Jadi apabila kita sudah mula berfikir dengan ciri-ciri seorang ahli falsafah, adakah kita boleh dikira sebagai seorang yang bijak atau berhikmah? Apa kebijaksanaan itu?

Kunci atau tempat utama kebijaksanaan itu letaknya pada insan itu sendiri dan ia tidak boleh diukur dengan berapa banyak buku yang dibaca. Hikmah itu adalah dipraktikkan, bersifat peribadi dan bukan hanya bersifat hipotikal malah ia tidak tersimpan di dalam perpustakaan. (Okey, ini sarkastik)

Jika pada hari ini kita masih lagi terpinga-pinga dengan situasi politik yang berlaku pada tahun 2017, mungkin nasihat dari Ludwig Wittgenstein boleh kita ambil. Beliau menyarankan untuk kita memperbaiki diri sendiri, (self-improvement) dan hanya itu yang perlu kita lakukan untuk memperbaiki keadaan dunia. Ubah diri untuk ubah dunia, barangkali?

Ahli falsafah Austria tersebut secara simbolik menyarankan agar kita untuk segera mendaftar sebagai ahli gimnasium atau mengambil mana-mana kursus dalam bidang komputer, atau lebih jelas lagi, kita perlu menumpukan perhatian kepada aktiviti yang menjaga kesihatan atau mempelajari satu kemahiran yang baru. Walaupun kesemua tindakan ini nampak baik, tetapi ia masih lagi tidak cukup untuk mencapai ‘self-improvement’.

Bagi ahli falsafah yang hebat, ‘self-improvement’ adalah berteraskan kepada moral dan intelektual. Bagi Diogenes ia membawa maksud belajar untuk hidup dengan sedikit kemahuan harta benda. Manakala bagi Epictetes, ia membawa maksud mengenal pasti apa yang diluar kawalan kita dan menerimanya. Nah, Aristotle pula mendapati ‘self-improvement’ mestilah berhasil memupuk kebaikan, persaudaraan dan kesedaran politikal.

Jikalau matlamat bagi para pemikir tersebut adalah pencapaian kepada hikmah dan kebijaksanaan, adakah kita akan menjadi bijak hanya dengan bantuan ‘google’ (Seperti kebanyakan orang buat sekarang) segala perkara yang ditanyakan kepada kita?

Prof Paul O’grady, Ketua Falsafah di Trinity College Dublin mengatakan bahawa kebijaksanaan itu adalah penghargaan peribadi tentang bagaimana idea dapat menyumbang ke arah kehidupan yang baik.

Jadi apa beza pengetahuan dan kebijaksanaan?

Paul O’grady menyatakan terdapat perbezaan di antara pengetahuan dan kebijaksanaan. Contohnya, kita boleh membezakan dengan jenis pengetahuan teori untuk menjadi ahli matematik atau sains yang baik dengan pengetahuan praktikal yang diperlukan untuk menjadi seorang pentadbir yang baik. Kita juga boleh memikirkan jenis pengetahuan empatik yang diperlukan untuk personaliti interpersonal yang baik ataupun pengetahuan teknikal yang diperlukan untuk menjadi mekanik yang bagus.

Kebijaksanaan menitikberatkan pengetahuan yang diperlukan untuk hidup dengan lebih baik. Kebijaksanaan adalah berkenaan dengan jenis pengetahuan yang kita perlukan untuk hidup dengan lebih baik. Aristotle membezakan diantara kebijaksanaan teoritikal dan kebijaksanaan praktikal. Kebijaksanaan teroritikal adalah renungan yang mendalam terhadap realiti, contohnya pemikiran tentang metafizik atau sudut pandang dunia seseorang. Manakala kebijaksanaan praktikal adalah pembelajaran berkenaan kehidupan yang baik seperti etika dan moral.

Penulis-penulis moden yang membicarakan tentang kebijaksanaan, telah cuba untuk menggugah perbezaan ini. Mereka menyatakan bahawa kebijaksanaan itu adalah satu bentuk pengetahuan yang dilihat berperanan untuk menyatukan elemen-elemen yang berbeza dalam kehidupan manusia. Terdapat hubung kait diantara sudut pandang dunia kita, kelakuan, emosi dan nilai. Kebijaksanaan adalah cerminan hubungan yang merangkumi kedua-dua elemen iaitu kebijaksanaan teori dan kebijaksanaan praktikal.

Bagi Socrates, kebijaksanaan adalah menjauhkan diri dari pengetahuan yang palsu dan menyedari tentang kejahilan diri sendiri. Ini banyak membuatkan orang beranggapan bahawa dengan hanya tahu kejahilan sendiri sudah merasakan diri mereka bijak.  O’grady beranggapan jika kebijaksanaan hanyalah sekadar sedar kejahilan diri, maka semua orang yang jahil akan terus berada dalam kejahilan mereka dan merasakan diri mereka bijak. Walaubagaimanapun, dalam perjalanan kita untuk menjadi seorang yang bijaksana, apa yang penting adalah kita perlu tahu tahap keupayaan dan kekurangan diri kita. Ia memerlukan penilaian diri yang tepat dan mendalam. Selain itu juga kita juga perlu menilai semula apakah sebenarnya matlamat kita.

Dalam zaman yang semakin moden dan mencabar sekarang ini, adakah masih releven pertanyaan tentang apa itu kebaikan, pengetahuan dan apa itu realiti?

Kebanyakan orang hanya memikirkan bahwa sejarah falsafah hanya menumpukan pada soalan-soalan tersebut. Tetapi apabila maknanya dapat diketahui dengan jawapan muktamad yang bleh dipastikan, banyak disiplin ilmu yang lahir, sama ada dalam bidang sains, fizik, ekonomi, psikologi, sosiologi atau linguistik.

Para ahli falsafah berpendapat bahawa soalan-soalan tersebut masih ada nilainya. Tetapi apa yang timbul hasil daripada proses persoalan ini adalah satu bentuk pemahaman yang jelas, renungan yang amat mendalam dan penghargaan terhadap pemikiran manusia yang mendalam.

Seharusnya, persoalan pertama yang perlu ditanyakan kepada diri kita sendiri dalan pengembaraan kita menuju kebijaksanaan adalah :

“Bagaimanakah sepatutnya kita hidup?”

Sumber :

Joe Humphreys (2018) How to become wise : It takes more than Googling. irishtimes.com

Abdul Rahman Haji Abdullah (2016). Wacana Falsafah Barat : Tinjauan dan Kritikan. Kuala Lumpur: Institut Terjemahan & Buku Malaysia Berhad


Hermenutik Dalam Penafsiran Al-Quran

Istilah Hermeneutik berasal dari perkataan Greek Hermēneuein yang bermaksud menyatakan atau bercakap, menafsirkan atau menjelaskan dan menterjemahkan. Namun, secara umumnya istilah ini telah menjadi suatu bidang ilmu yang berubah dan berkembang.

Definisi istilah ini berlaku perselisihan padanya. Pokoknya, ia membahaskan tentang kefahaman manusia terhadap sesuatu teks dan huraian teks itu sendiri. Ataupun kajian terhadap prinsip-prinsip metodologi dalam memahami sesuatu teks. Dan tujuannya adalah untuk memahami sesuatu teks itu seperti penulis memahaminya atau bahkan lebih baik daripada penulis.

Profesor Richard E Palmer merumuskan bahawa Hermeneutik berkait rapat dengan Hermes, seorang utusan tuhan Greek Kuno yang menjadi perantara manusia dan tuhan. Hermes dianggap suci kerana dipertanggungjawabkan untuk menghuraikan kehendak tuhan kepada manusia.

Begitu juga kaedah Hermeneutik ini dianggap cara penghuraian yang menghubungkan penulis dan pembaca. Pendekatan Hermeneutik berkembang meluas untuk memahami teks-teks sejarah dan juga kitab-kitab agama seperti Kristian (Biblical Hermeneutic) dan kitab agama Yahudi.

Hermeneutik terpecah kepada aliran objektif dan subjektif. Sercara ringkasnya, kita fahami aliran ini dengan:

Memahami teks melalui tatabahasa dan psikologi penulis. Menurut aliran ini, seseorang yang menulis itu dipengaruhi oleh apa yang telah dia lalui dan tahu sepanjang hidupnya.

Contohnya Sayyid Qutub yang mengarang tafsir Fī Zilãl Al-Qurãn ketika beliau dipenjarakan atas sebab menentang keputusan kerajaan. Penulisannya sedikit sebanyak akan menzahirkan kesan pada karangannya. Dan dengan menekuni tatabahasa dan psikologi penulis inilah kefahaman terhadap sesuatu teks itu boleh dicapai. Itulah perkara yang aliran ini cuba ketengahkan.

Aliran ini menafikan kaedah aliran objektif kerana menurut aliran ini, kefahaman seseorang terhadap sesuatu teks itu telah dipengaruhi oleh sejarahnya, kajian-kajian dan andaian-andaiannya terdahulu dan menyebabkan berlaku prejudis dalam kefahaman pembaca tersebut.

Setiap orang mempunyai sejarah yang berbeza. Maka kefahaman yang terhasil juga akan berbeza. Dan setiap orang mampu memperkaya lagi pemahamannya terhadap teks melebihi pemahaman penulisnya sendiri.

Dalam konteks penafsiran al-Quran, kaedah Hermeneutik mula diketengahkan oleh beberapa Modenis Islam akhir abad ke-20 seperti Fazlur Rahman di Pakistan, Nasr Hamid Abu Zaid di Mesir dan Mohammed Arkoun di Algeria.

Mereka memgkritik dan menganggap kefahaman para ilmuan Islam terhadap al-Quran dan penafsirannya sebagai tidak sempurna dan hanya berdasarkan logik zaman dahulu.

Lalu mereka mengetengahkan beberapa metode yang digunakan dalam menafsirkan al-Quran antaranya ialah Double Movement.

Pendekatan Double Movement ini bertitik tolak daripada pemerhatian terhadap situasi terkini, kemudian membandingkannya dengan situasi zaman sesuatu ayat diturunkan dan kemudian kembali semula ke masa kini.

Pada langkah pertama, yang perlu dilihat adalah sebab turunnya sesuatu ayat dan apakah permasalahan yang berlaku sehingga menyebabkan ayat diturunkan.

Seterusnya mencari apakah tujuan umum ketetapan sesuatu hukum daripada ayat  tersebut yang sesuai dengan latar sosial pada masa itu.

Selepas dinilai semua perkara tersebut, langkah kedua adalah menyesuaikan pelaksanaan tujuan hukuman tersebut dengan zaman dan latar sosial pada masa kini.

Sebagai contoh, pengharaman arak secara mutlak berlaku kerana ia memabukkan dan menghilangkan pertimbangan, menjauhkan muslim dari nilai-nilai Islam. Sebab diturunkan ayat pengharaman arak secara mutlak tersebut merupakan susulan daripada pengharaman sebelumnya yang hanya mengharamkan meminum arak dan mabuk ketika dalam solat.

Meniliti tujuan utama pengharaman arak tersebut, iaitu memabukkan dan menjauhkan seseorang muslim dari nilai-nilai Islam, mereka menyesuaikannya pada masa kini. Iaitu arak tidak haram kalau ia tidak memabukkan. Dan arak tidak haram selagi seseorang itu tidak hilang pertimbangan dan masih berpegang pada nilai-nilai Islamnya.

Begitu juga dengan hal persaksian dalam al-Quran. Iaitu dua orang saksi lelaki yang tidak mampu ditemukan diganti dengan seorang saksi lelaki dan dua orang saksi wanita. Mereka melihat tujuan penetapan tersebut kerana keterbatasan sosial wanita pada zaman itu yang menyebabkan dua orang saksi wanita bersamaan dengan seorang saksi lelaki.

Lalu menyesuaikan hal tersebut pada zaman ini, yang mana wanita tidak lagi dibelenggu keterbatasan seperti zaman dahulu. Maka persaksian seorang wanita sama seperti seorang lelaki.

Inilah konsep pemahaman mereka terhadap al-Quran. Keterbukaan melampau dalam menafsirkan ayat-ayat al-Quran telah membawa kepada suatu had kebiadapan kerana menyentuh dan mengkritik penetapan hukum yang sabit sepanjang zaman.

Hermeneutik adalah pendekatan yang digunakan agama selain Islam untuk memahami kehendak teks kitab-kitab mereka. Hal ini kerana tiada wujudnya kejelasan pada periwayatan dan kandungan teks itu sendiri, yang mendedahkan ia kepada sebarang kritikan dan membuka ruang untuk ia difahami dengan cara yang berbagai oleh sesiapa saja.

Adapun al-Quran itu sangat jelas sumber periwayatannya dan jelas juga kandungannya, maka pendekatan para ulama dalam menafsirkannya menggunakan kaedah tafsir dan takwil adalah tepat dan tidak goyah.

RUJUKAN:


Sumo: Sejarah Sukan Yang Paling Digilai Di Jepun

Sebut saja sumo, ramai membayangkan dua penggusti beradu di gelanggang dan cuba menolak lawan keluar seperti dalam filem Sumolah!. Sukan ini bukan saja unik tetapi melambangkan pelbagai nilai Jepun seperti kehormatan dan kegigihan semasa beradu di gelanggang. Tetapi benarkah sukan ini berasal dari Jepun atau ada bukti lain yang menyatakan sebaliknya?

Ada sebab munasabah mengapa penulis membangkitkan persoalan ini. Baru-baru ini, sekumpulan pakar arkeologi mengekskavasi makam-makam diraja era Dinasti Han dan Qing. Di situ, mereka menemui sisa dinding batu yang dihias dengan lukisan penggusti-penggusti menyerupai penggusti sumo. Persamaannya tidak boleh dinafikan iaitu mereka tidak memakai seurat benang dengan alat sulit mereka ditutup dengan kain.

Selain sisa dinding batu, mereka turut menemui patung-patung kecil penggusti beradu antara satu sama lain di makam-makam yang berasal dari abad kelima hingga ketiga SM. Malah, mengikut rekod, gusti Shuai jiao dikatakan bermula 4,000 tahun lalu atau lebih tepat 6000 SM! Populariti gusti di China berakhir selepas kejatuhan Dinasti Qing sekitar 1912.

Jadi, siapa yang memperkenalkan gusti China di Jepun? Sesetengah cendekiawan percaya ia dibawa oleh penjelajah dan ahli sihir istana Xu Fu semasa mendarat di Jepun pada 200 SM. Ada pula mendakwa ia diperkenalkan oleh duta China era Dinasti Han sebagai cara memperkukuh hubungan China-Jepun. Ada juga berpandangan ia dibawa oleh tentera-tentera upahan China semasa era Tiga Kerajaan. Mereka dibawa ke Jepun sebagai askar upahan untuk daimyo-daimyo yang bertelagah.

Bagi orang Jepun, mereka tetap berpendapat sumo sudah lama ada di negara itu menerusi mitologi dan rekod sejarah mereka. Sumo pada asalnya merupakan tarian ritual sebagai cara menawarkan persembahan kepada dewa-dewi Shinto dengan harapan mendapat hujan mencukupi dan hasil pertanian yang baik. Cerita ini direkodkan sebelum Jepun mempunyai sistem bahasanya sendiri.

Sumo juga turut dinyatakan dalam mitologi dewa-dewi Shinto dan kewujudan pulau-pulau utama negara itu. Mengikut mitologi, dua dewa Shinto iaitu Takeminakata (dewa angin, air dan pertanian) dan Takemikazuchi (dewa penaklukan, pedang dan kilat) bergusti sumo bagi menentukan siapa yang layak memiliki pulau-pulau Jepun. Pada akhir perlawanan, ia dimenangi oleh Takemikazuchi.

Dari segi sejarah, sumo dikatakan berusia 1,500 tahun. Ini berdasarkan buku Nihon Shogi, buku sejarah klasik kedua tertua di Jepun. Dalam buku tersebut, perlawanan sumo terawal diadakan pada 23 SM semasa pemerintahan Maharaja Suinin. Perlawanan sampai itu menyaksikan seorang penggusti bernama Nomi no Sukune mengalahkan lawannya bernama Taime no Kuehaya.

Tetapi perlawanan pertama sumo yang disahkan berlaku pada tahun 642 Masihi semasa era pemerintahan Maharaja Kogyoku. Perlawanan sumo diadakan sebagai bentuk hiburan kepada delegasi dari Semenanjung Korea yang mengadakan lawatan ke Jepun ketika itu. Sejak itu, ia dijadikan sebagai sukan dan hiburan popular di istana.

Disebabkan ia kini bersifat hiburan dan mempunyai kepentingan dari segi sejarah dan budaya, maka perlawanan sampai mati yang wujud sebelum ini sudah tamat. Ini berikutan perlaksanaan kod peraturan formal yang digubal semasa era Heian (794-1185 Masihi). Bagaimanapun, ia mula mengalami kemerosotan semasa era Keshogunan Kamakura sehingga 1333. Semasa tempoh ini, Jepun berdepan ketidakstabilan dan perang sehingga mengakibatkan perubahan besar kepada sistem ekonomi dan sosial ketika itu.

Kemunculan sistem feudalisme menerusi samurai dan sistem ekonomi berasaskan pertanian terhasil akibat pergolakan era berkenaan. Bagi golongan samurai, sumo bukan saja satu hiburan tetapi sebagai latihan ketenteraan. Sumo dilihat berkesan menambah keberkesanan mereka sebagai pahlawan di medan perang.

Selepas tamat era Kamakura, ia digantikan oleh era Muromachi (1336-1573 Masihi). Sumo masih diadakan tetapi ia dianjurkan di kuil-kuil Shinto. Ini menjadikan sukan itu bukan saja sebagai hiburan untuk semua. Malah, ia turut menjana sejumlah besar derma untuk sesebuah kuil menerusi derma orang ramai dan golongan bangsawan.

Penggusti sumo turut menikmati kelebihan kewangan daripada semua ini. Penggusti-penggusti mendapat sebahagian daripada wang perlawanan dan menarik kehadiran ramai penonton. Bagi para daimyo, mereka menjadi penaung bukan saja penggusti-penggusti sumo tetapi sekolah-sekolah latihan sukan berkenaan.

Seseorang penggusti berpeluang menjadi terkenal sekiranya mendapat tajaan oleh para daimyo. Sekiranya mereka berjaya mendapat hak penaung daripada seseorang daimyo, maka si penggusti berpotensi mendapat ganjaran kewangan dan kemungkinan dianugerah gelaran samurai. Antara daimyo yang dikenali kerana meminati sukan sumo ialah Oda Nobunaga.

Pada Februari 1578, beliau menganjurkan satu pertandingan sumo di Istana Azuchi yang disertai oleh 1,500 orang penggusti. Pertandingan ini dianggap istimewa kerana memperkenalkan dohyo atau gelanggang sumo khas berbentuk bulatan. Gelanggang ini berukuran 4.55 meter diameter di mana ia dibentuk oleh bandela padi-gandum sebagai garis sempadan.

Sejak hari itu, dohyo menjadi sebahagian daripada komponen penting pertandingan sumo. Dohyo kini diletakkan di atas platform tanah liat berbentuk segi empat sama yang berukuran 66 cm tinggi dan 6.7 meter lebar.

Begitupun, zaman gelap dan kebangkitan sumo berlaku pada era Edo atau era Keshogunan Tokugawa. Ini kerana kebiasaannya dalam setiap perlawanan, wujud pergaduhan penonton atau lebih teruk, penggusti sumo sendiri. Akibatnya, rejim Tokugawa mengarahkan sukan sumo diharamkan, Perintah ini bagaimanapun tidak menghalang ia diadakan secara senyap-senyap di jalanan sunyi atau di kuil-kuil.

Bagi mengelak nama baik sukan itu terus tercalar, sekolah-sekolah sumo profesional diwujudkan dengan sekolah-sekolah ini bertanggungjawab membentuk peraturan sukan sumo dan diterima oleh semua pihak. Bagi memastikan peraturan-peraturan ini dikuatkuasakan dengan adil, sekolah-sekolah sama turut melatih pengadil-pengadil. Semua perubahan ini menjadikan sumo dikenali sebagai sukan tontonan umum dan mendorong Keshogunan Tokugawa menarik balik pengharaman berkenaan.

Pengiktirafan ini dibuat seawal 1684 melalui seorang bangsawan yang memberi restu kepada acara tersebut diadakan. Selepas pengharaman sumo ditarik balik, penggusti-penggusti sumo sekali lagi berpeluang mendapat naungan daimyo dan sokongan kewangan oleh para pedagang. Dan seperti sebelumnya, mereka boleh mendapat gelaran samurai terima kasih kepada kemahiran gusti mereka.

Walaupun peraturan sumo ditambahbaik dari semasa ke semasa, sumo terus menjadi sukan ikonik Jepun dan menjadi sebahagian daripada kebudayaan negara Matahari Terbit. Dan melihat kepada tradisi yang diamalkan semasa pertandingan, ia ibarat jendela pelbagai detik bersejarah negara itu.

RUJUKAN

Vuckovic, A. (2021, 18 Disember). Sumo Wrestling: From Ritual Origins to Honorable Sport. Ancient-Origins.


Monsopiad – Legenda Headhunters Orang Sabah

Bagi masyarakat Sabah khususnya yang menetap di sekitar daerah Penampang.Nama Monsopiad bukanlah sesuatu yang asing.Beliau adalah tokoh pahlawan ‘head hunters’ yang terkenal dalam kalangan masyarakat Kadazan. Kisah beliau diabadikan dalam jurnal sejarahwan seperti Peter R. Phelan (2001) `Head-Hunting and The Magang,James Jivinu (2005) `Monsopiad’, Kadazandusun Language Foundation, Penampang, Sabah dan paling penting cerita yang diperolehi daripada keturunan ke-6 beliau,Encik Dousia Moujing yang berusia 78 tahun dan masih menetap di kampung kelahiran pahlawan itu yang kini dijadikan sebagai ‘Cultural Village Of Monsopiad’.

Terletak 15 km dari Kota Kinabalu dan lebih kurang 6 Kilometer dari Pekan Donggongon,Kampung Kuai Kandazon,Penampang merupakan saksi bisu kepada seorang manusia istimewa yang pernah lahir dan masih dikenang jasanya oleh anak bangsanya sehingga ke hari ini. Lebih 300 tahun lalu,Monsopiad dikatakan lahir dari pasangan ketua puak bernama Dunggou dan isterinya Kizabon di sebuah rumah panjang yang turut menjadi tempat tinggal kepada puluhan keluarga lain yang menjadi pengikutnya di kampung berkenaan.Dikatakan kelahiran Monsopiad diiringi satu insiden yang dianggap istimewa. Seekor burung bugang(pungguk) dikatakan sedang berbunyi pada ketika itu tepat di atas bumbung rumah di mana Kizabon sedang bertarung nyawa melahirkan puteranya.Tertarik dengan bunyi itu,Dunggou segera memanjat bumbung rumah panjang dan tak semena-mena ternampak sarang burung bugang yang telah kosong.

Di dalam sarang yang telah kosong itu kelihatan sebiji telur yang telah menetas namun tidak terlihat sebarang tanda anak bugang di mana-mana.Menganggap kejadian mistik itu kurnia dari Dewata,Dunggou dapat merasakan itu merupakan satu petanda yang baik bahawa puteranya kelak akan membesar menjadi seorang pahlawan yang perkasa.Serpihan telur bugang itu segera diambil oleh beliau dan direndamkan di dalam air mandian Monsopiad yang masih bayi setiap kali anaknya dimandikan sehinggalah puteranya mencecah usia dewasa.Sebagai waris kepada penguasa yang bakal menentukan hala tuju masa depan kaumnya,Monsopiad dilengkapkan dengan kemahiran seni mempertahankan diri oleh Akinya(datuknya) sendiri di samping selok-belok kepimpinan dan pantang larang yang harus dipelajari selari dengan kepercayaan puak mereka.

Monsopiad membesar sebagai seorang pemuda yang tampan.Seperti penduduk kampung yang lain,Monsopiad turut turun ke bendang untuk mengerjakan sawah padi.Kerja-kerja berat yang memerlukan kerahan tenaga fizikal yang bukan sedikit menjadikan susuk tubuhnya sasa dan tegap.Fizikalnya yang maskulin ditambah dengan rupa yang kacak serta kedudukannya sebagai anak ketua puak menjadikan Monsopiad sering menjadi intaian gadis-gadis sunti di kampungnya.Keperibadian Monsopiad juga dikatakan sangat-sangat terpuji.Walaupun mahir dalam selok-belok seni mempertahankan diri namun beliau tidak pernah menyalahgunakan kelebihannya.

Beliau lebih suka menghabiskan waktu mengerjakan bendang atau memburu haiwan dan mengutip hasil-hasil di hutan seperti buah-buahan atau rotan untuk ditukarkan dengan barang keperluan harian yang lain menerusi sistem ‘barter trade’ baik dengan penduduk kampungnya sendiri mahupun dengan puak-puak yang tingal di kampung berhampiran.Kehidupan beliau serba sederhana dan tenteram sehinggalah…

Kampung Kuai Kandazon menerima ancaman daripada perompak-perompak yang mengganas di sekitar Penampang.Hasil tuaian padi penduduk yang lazim disimpan di rumah padi juga habis dicuri.Bukan sekadar itu,haiwan ternakan penduduk kampung seperti ayam,kambing,kerbau dan khinzir turut menjadi mangsa.

Pada suatu hari,seramai 40 orang gadis telah datang ke ruai(ruang)ketua puak meminta jasa baik Monsopiad untuk menemani mereka turun ke bendang bagi ‘manabas'(menuai) padi mereka.Namun malangnya setibanya mereka ke bendang kesemua padi yang telah menguning dan sedia untuk diketam itu telah habis dicuri.Kecewa dengan keadaan ini Monsopiad memujuk mereka agar bersabar dan mengerjakan sawah mereka untuk semusim lagi.

Namun kejadian yang sama berulang lagi apabila musim menuai tiba.Marah dengan keadaan ini gadis-gadis berkenaan mencabar Monsopiad yang handal bertarung itu untuk menghapuskan para penyamun yang semakin berleluasa.Monsopiad yang melihat masalah ini semakin parah menyahut cabaran para gadis itu dan berjanji akan menghukum kesemua penyamun dengan adat ‘memangkas’.Sebagai balasan beliau mahu disambut sebagai ‘Huguon Siou'(Pahlawan) dan penduduk kampung mengadakan jamuan secara besar-besarran bagi meraikan kejayaannya.

Keesokan harinya Monsopiad bertolak dari rumah panjang bagi memburu para penyamun yang sekian lama mengganas dan menimbulkan ketakutan kepada para penduduk.Beliau turut membawa gozong(bekas besar untuk menyimpan makanan) dan sebilah pedang(berkemungkinan selasing atau mandau)Usaha beliau berhasil apabila berjaya memenggal kepala beberapa orang perompak yang ditemui.

Sekembalinya beliau ke kampungnya beliau disambut meriah seperti yang dijanjikan.Dalam satu upacara beliau diiktiraf oleh para Bobohizan(High Priestes)sebagai Huguon Siou.Situasi ini berterusan sehinggalah keamanan dapat dipulihkan kembali.

Berita kehebatan beliau tersebar hingga ke kawasan sekitar.Ramai pahlawan head hunters yang lain mencabar Monsopiad untuk beradu kekuatan.Dan pasti pertarungan itu berakhir dengan kekalahan lawan Monsopiad.

Satu kehidupan yang mungkin tidak disukai Monsopiad kerana beliau lebih gemar bercucuk tanam,menternak haiwan dan memburu serta mengutip hasil hutan.Tujuan asal beliau hanyalah untuk menghapuskan perompak.Namun kemudiannya beliau menerima cabaran demi cabaran hinggalah beliau tiada pilihan lain melainkan menyahut setiap cabaran itu.

Setiap kepala yang dipenggal akan dikeringkan di atas sebuah tempat bernama bangkahak,kemudian dicampurkan dengan Hizad(mungkin sejenis bahan menghilangkan bau).Kemudian digantungkan di alang-alang sulap(pondok rehat) berhampiran sawah padi dan di alang-alang rumah panjang.

Riwayat Monsopiad berakhir pada satu malam ketika beliau tertidur selepas mabuk akibat minum terlalu banyak tapai.Beliau diserang oleh ramai orang yang tidak dikenali.

Beliau yang hanya bertangan kosong berjaya menewaskan beberapa orang lawannya namun dalam kekalutan itu tumbukan beliau tersasar dan menembusi dinding yang terbuat dari bambu.Monsopiad berjaya melepaskan diri dan bersembunyi di hutan berhampiran selama beberapa hari.Malangnya kecederaan yang dialami akibat luka besar ditangannya akhirnya membawa maut kepada Monsopiad.

Beliau dikuburkan diatas bukit di kampung Kuai Kandazon, Penampang oleh penduduk-penduduk kampung. Batu yang di ukir untuk menunjukkan bilangan kepala yang dipenggal oleh Monsopiad kemudiannya diletakkan diatas kuburan Monsopiad. Kuburan ini masih kelihatan sehingga sekarang.

Kisah Monsopiad telah lama dimamah waktu.Namun jasa dan sumbangan tokoh yang direkodkan telah memenggal lebih 40 kepala manusia ini akan tetap dikenang dalam menghapuskan gangguan perompak yang pernah merobek keamanan warga Kuai Kandazon satu masa dahulu.Seandainya berkunjung ke Negeri Di Bawah Bayu luang-luangkanlah waktu berkunjung ke `Monsopiad Cultural Village ’ nescaya anda tidak akan menyesal


Perak Man Yang Membuktikan Kekayaan Prasejarah Malaysia

Ilmu sains arkeologi telah mengukuhkan kedudukan manusia dalam lembaran prasejarah. Manusia moden (homo sapiens) dipercayai sudah mendiami dunia ini sejak 300,000 tahun lalu sekurang-kurangnya (Neubauer, et al., 2018).

Namun yang betul-betul sahih, manusia prasejarah sekitar 100,000 tahun lalu memang 100 peratus sama seperti manusia hari ini. Maksudnya, ada kapasiti fizikal dan saiz otak yang sama.

Memang seronok kalau kaji arkeologi dengan minat mendalam. Kerana ilmu ini masih belum lengkap. Banyak persoalan belum terjawab, terutamanya tentang bahasa dan budaya manusia prasejarah sejauh 100,000 tahun lalu.

Sungguhpun begitu, apa yang sudah temui buat masa ini pun sangatlah memberangsangkan. Sains sendiri mengesahkan bahawa manusia sudah lama belajar memasak.

Tidak pasti bila manusia mula memasak. Namun sekitar 30,000 tahun lalu, semua manusia terbukti telan makanan yang dimasak (Crosby, 2019).

Walaupun menguntungkan dari segi ekonomi, penemuan sebegini mengukuhkan budaya sesebuah negara.

Dan Malaysia juga tidak ketinggalan. Bumi Malaysia memang diberkati, dengan tumbuh-tumbuhan dan hutan belantara serba luas… habitat sangat sesuai untuk kehidupan prasejarah. Itu dari segi teori… bagaimana secara praktikal pula?

Legasi Di Perak

Gua Gunung Runtuh di Perak telah meninggalkan sebuah legasi yang tidak ternilai. Di sini bersemadinya sebatang tubuh yang hidup sekitar 10,000 hingga 11,000 tahun lalu. Ada pendapat menjangka Manusia Perak ini hidup 50,000 tahun lalu (Asmah, 2003).

Jadi senang kata, Manusia Perak hidup sekitar 10,000 hingga 50,000 tahun lalu… satu tempoh yang sangat baik untuk faham tentang keadaan bumi prasejarah.

Ditemui pada tahun 1991, Manusia Perak ini menjadi saksi sedikit sebanyak tentang budaya prasejarah. Sejak penemuannya lagi, saintis mendapati keadaannya sangat memberangsangkan.

Manusia Perak dikebµ.mikan dalam keadaan bercangkung (persis macam seorang bayi lahir). Cara pengebµ.miannya pula mesti dihayati semua kerana sangat rapi dan serba mewah.

Ada beza antara manusia yang dikeb.µmikan dengan teliti… dan manusia yang terti.mbµs secara tidak sengaja (dihem.pap akibat gua rµntµh). Dan kalau tengok cara pengeb.µmian Manusia Perak, memang sah bukan kerana kema.la.ngan.

Pertama sekali, Manusia Perak diletakkan dalam li.ang lahad bersertakan dengan makanan (mungkin untuk dewa atau dewi tertentu).

Kemudian jas.adnya ditutup dengan cangkerang kecil sebelum ditabur makanan dan satu lapisan cangkerang lagi sebelum akhirnya tanah mengucup “kera.nda” cangkerang ini.

Bersama jas.adnya, ada peralatan batu yang lain. Tidak mungkin kelompok manusia prasejarah akan buat pengebµ.mian begini… melainkan kalau Manusia Perak betul-betul disegani.

Usianya pun sangat tua, iaitu 45 tahun (umur ini dipandang usia pertengahan kerana zaman moden ada vaksin dan ubat serba canggih).

Setelah sekian lama dalam tanah, saintis perlu mengeluarkannya dengan begitu teliti. Setiap langkah dibuat secara berhati-hati, supaya tiada apa terjejas. Setelah menganalisis, mereka menghimpun semua maklumat.

Manusia Perak didapati mengalami keca.catan genetik, kerana bahagian kirinya lebih pendek untuk dibandingkan dengan kanan. Dia banyak bergantung pada bahagian kanan, sekali gus menyebabkan saraf tunjangnya bengkok ke arah kanan.

Ketinggian Manusia Perak pula dalam lingkungan 154 sentimeter sahaja. Walaupun rendah, saintis berpendapat Manusia Perak ada darjat yang tinggi dalam kalangan masyarakatnya.

Saksi-Saksi Lain

13 tahun selepas Manusia Perak menggapai perhatian negara (dan dunia), negeri ini membuat satu lagi kejutan… kali ini di Gua Teluk Kelawar pula. Di sini rangka seorang manusia prasejarah perempuan pula ditemui… dipercayai daripada 8,000 tahun lalu. Umurnya pada usia aj.al sekitar 40 tahun, dengan ketinggian 148 sentimeter.

Penemuan Perak Man dan Perak Woman adalah bukti yang sangat baik untuk Malaysia.

Kalau kerajaan membuat banyak pelaburan dalam bidang arkeologi, entahnya jauh lagi banyak rangka boleh dikeluarkan daripada rizab masa ini.

Cukup saja rangka, buka sebuah muzium khas untuk manusia prasejarah dengan nilai penyelidikan bertaraf dunia.

Barulah betul-betul hebat. Bukannya tolak penemuan ini dalam keadaan terpinga-pinga padahal arkeologi tidak langsung membatalkan ajaran agama.

RUJUKAN:

Asmah, O. (2003). Language and Language Situation in Southeast Asia: With A Focus on Malaysia. Akademi Pengajian Melayu: Universiti Malaya. Halaman 28.

Crosby, G. (2019, Disember 17). Why (and how, exactly) did early humans start cooking? Lit hub.

Neubauer, S., et al. (2018, Januari 24). The evolution of modern human brain shape. Science Advances. 4 (1).


Tablet Firaun Yang Dicekik Sampai Mati Ditemui!

Baru-baru ini, seorang petani di Ismailia, 60 batu di timur laut Mesir membuat satu penemuan besar semasa sibuk bertani. Sebaik saja menemui tablet Astone atau stele di tanahnya itu, dia terus melaporkan perkara tersebut kepada pihak berkuasa. Hasil pemeriksaan mereka mendapati stele tersebut berusia 2,600 tahun dan ada kaitan dengan Firaun Apries yang memerintah dari 589 hingga 570 SM.

Setiausaha Agung Kementerian Antikuiti dan Pelancongan Mesir Mostafa Waziri dalam satu kenyataan memberitahu tablet tersebut berkemungkinan merujuk kepada kempen keten.te.raan baginda di sebelah timur Mesir. Pada bahagian atas tablet, terukir cakera matahari bersayap yang merujuk kepada Dewa Ra, dewa matahari Tamadun Mesir Purba.

Selain ukiran cakera berkenaan, terdapat simbol yang mewakili Apries dan 15 baris tulisan hieroglif di bawahnya. Ketika ini, usaha penterjemahan stele membabitkan ahli-ahli kaji Mesir Purba sedang giat dijalankan.

Apries menaiki takhta sebagai Firaun pada tahun 589 SM selepas kemangkatan ayahandanya, Psamtik II. Baginda merupakan pemerintah keempat bagi dinasti ke-26 dan turut dikenali dengan nama Wahibre Haaibre. Dalam Book of Jeremiah yang merupakan sebahagian daripada Old Testament, Apries turut dikenali dengan nama Hophra.

Begitupun, era pemerintahan baginda diselubungi dengan kekacauan dalam negeri dan kegagalan beberapa kempen keten.te.raannya. Salah satu kegagalan berkenaan ialah kegagalan Apries membantu pemerintah Palestin ketika itu, Raja Zedekiah of Judah mengekang asakan kerajaan Babylon. Semasa tempoh awal pemerintahan baginda, Babylon di bawah pemerintahan Raja Nebuchadnezzar II menjarah Jerusalem termasuk memus.na.hkan Haikal yang dibina Nabi Sulaiman a.s.

Bagaimanapun, tidak diketahui sama ada kempen keten.te.raan yang disebut Waziri merujuk kepada kegagalan mempertahankan Jerusalem atau kempen keten.te.raan lain. Selepas kejatuhan Jerusalem, Apries mengalami kekalahan teruk di tangan pihak Yunani di Libya. Ini mengakibatkan pe.ra.ng saudara tercetus antara baginda dengan jeneral Amasis II yang mengisytiharkan dirinya sebagai Firaun pada 570 SM.

Sesetengah sejarawan percaya Apries terbu.n.uh di medan pertem.pu.ran semasa cuba menamatkan pemberontakan Amasis II. Tetapi sejarawan Yunani, Herodotus mempunyai pandangan berbeza tentang nasib baginda. Beliau percaya Apries pergi ke Memphis sebelum ditangkap oleh rakyat yang marah dengan ketidakcekapannya. Herodotus menambah baginda kemudiannya dice.k.ik oleh mereka sehingga ma.ti sebelum dimakamkan bersebelahan Psamtik II.

Era pemerintahan Apries merupakan sebahagian daripada Zaman Akhir Mesir Purba yang bermula dari 664 hingga 332 SM. Tempoh ini menyaksikan pengakhiran Mesir Purba sebagai sebuah empayar bebas di mana ia ditakluk oleh Iskandar Agung (Alexander the Great) dan permulaan Dinasti Ptolemy yang berdarah Macedon-Yunani. Menerusi dinasti ini, ia turut menandakan permulaan era Mesir-Yunani.

Antara artifak yang dikatakan berasal dari era Apries ialah sebuah obelisk yang didirikan di Sais sebelum dipindahkan ke Rom pada abad ketiga Masihi. Ia kini terletak di luar Gereja Santa Maria sopra Minerva, Rome. Sementara patung kepala dan sphinx baginda kini menjadi bahan pameran Muzium Louvre di Paris, Perancis.

RUJUKAN:

Avery, Dan. (2021). Egyptian farmer stumbles across 2,600-year-old stone tablet carved during reign of pharaoh mentioned in the Bible who was strangled to death by his own subjects.


Joseph Stalin: Diktator Dari Russia

Sebut saja nama Joseph Stalin, namanya terus popular meniti di bibir rakyat Rusia hari ini. Ya, beliaulah arkitek yang mengubah Rusia atau Kesatuan Soviet dari negara yang berorientasikan pertanian kepada sebuah kuasa besar perindustrian dan ket3nteraan terutama semasa P3rang Dunia Kedua. Bagaimanapun, Stalin juga dianggap seorang yang k3jam dan bersedia melakukan apa saja untuk mengukuhkan cengkamannya ke atas Soviet semasa hayatnya.

Stalin atau nama sebenarnya Josef Vissarionovich Djugashvili merupakan anak jati Gori, Georgia yang ketika itu merupakan sebahagian daripada Empayar Rusia yang diperintah Tsar Alexander II. Wujud pertikaian berkenaan tarikh lahirnya sama ada 6 Disember atau 18 Disember 1878 ditambah tindakan Stalin menambah tarikh lahir rekaannya iaitu 21 Disember 1879 sekaligus menyukarkan sejarawan menentukan tarikh sebenar kelahirannya.

Yang pasti, beliau merupakan satu-satunya cahaya mata pasangan Besarion Jughashvili dan Ekaterine Geladze. Jughashvili merupakan seorang tukang kasut manakala Geladze pula merupakan seorang tukang cuci. Berikutan situasi kemiskinan yang melanda mereka, bukan sekali Geladze dan bakal diktator Rusia itu menjadi bahan lepas geram Jughashvili berikutan sikapnya sebagai kaki botol.

Pada masa kecil, beliau pernah menderita s4kit cacar yang mengakibatkan parut berkekalan pada wajahnya sepanjang hayat. Dan jika anda perasan lengan kiri Stalin semasa beliau berucap, ia nampak cacat. Pada usia 12 tahun, lengan kiri Stalin pernah dilanggar sebuah kereta kuda pantas yang menyebabkan kecacatan sepanjang hayat pada bahagian tubuhnya itu.

Pada masa ini juga, ibunya menghantar Stalin menghadiri sebuah seminari di Tifilis (kini Tbilisi), Georgia pada tahun 1895. Disebabkan tubuhnya yang kecil dan kecacatan pada lengan kirinya itu, beliau sentiasa menjadi sasaran buli kanak-kanak lain dan adakalanya sampai ke tahap bergaduh. Di sebalik semua itu, Stalin sudah menunjukkan bakatnya dalam bidang akademik dan diharap merealisasikan hasrat ibunya melihat beliau sebagai seorang paderi.

Namun, apabila beliau mencecah usia remaja, Stalin sudah tidak berminat menjadi paderi kerana terpengaruh dengan pelbagai idea sosialisme dan k0mun1sme yang dibawa oleh sebuah kelab buku rahsia di seminari itu. Antara buku yang mencakar minatnya ialah Das Kapital yang dikarang Karl Marx, novel What Is To Be Done? (Nikolay Chernyshevsky) dan The P4tricide (Alexander Kazbegi).

Kecenderungannya terhadap sosialisme mendorong Stalin mempersoalkan semua perkara termasuk agama sehingga mendorongnya menjadi ateis. Kecenderungan ini juga mengakibatkan beliau selalu bertekak dengan paderi-paderi seminari dan akhirnya dibuang atas alasan gagal menghadiri ujian peperiksaan pada tahun 1899.

Selepas dibuang dari seminarinya, Stalin mula bekerja sebagai kerani di Balai Pemerhatian Meteorologi untuk menyara kehidupannya. Kesibukan kerja tidak menghalang beliau melaksanakan pelbagai perkara bersifat revolusi termasuk protes politik dan mogok pekerja. Kejayaan Stalin mempengaruhi ramai pekerja mengadakan mogok menyebabkan dirinya menjadi buruan polis rahsia empayar atau Ohrana.

Akibat menjadi buruan pihak berkuasa, beliau terpaksa bekerja secara senyap di bawah tanah dan mengambil nama samaran Koba dari novel kegemarannya, The P4tricide. Bila diberi peluang menyertai Parti Buruh Sosial Demokratik Rusia (RSDLP), Stalin memilih menyertai puak pro-Bolshevik pimpinan Vladimir Lenin berbanding Menshevik yang dipimpin Julius Martov.

Beliau menolak peluang bergabung dengan Menshevik kerana tidak suka dengan kehadiran mereka di Georgia dan dianggap terlalu lembut berbanding gerakan Bolshevik. Semasa bersama RSDLP, Stalin turut terlibat dalam pelbagai kegiatan jenayah termasuk r0mpakan bank bagi mengisi kantung kewangan RSDLP. Akibatnya, antara tahun 1902 hingga 1913, beliau pernah ditahan dan dibuang negeri ke Siberia.

Semasa tempoh berkenaan, Stalin berkahwin dengan Ekaterina “Kato” Svanidze, seorang tukang jahit pada tahun 1906. Namun, jodoh mereka tidak kesampaian apabila Svanidze m4ti akibat tifus setahun kemudian tetapi sempat dikurniakan seorang cahaya mata bernama Yakov. Yakov kemudiannya dibesarkan oleh keluarga Svanidze sebelum dibawa tinggal bersama Stalin pada tahun 1921.

Namun, berikutan Yakov hanya boleh bertutur Bahasa Georgia dan bukan Bahasa Rusia, ini mengakibatkan putera Stalin ini dilayan buruk oleh bapa kandungnya sendiri. Dia kemudiannya menjadi sebahagian daripada ketumbukan T3ntera Merah melawan asakan t3ntera N4zi Jerman semasa Operasi Barbarossa pada musim panas 1941 sebelum menjadi tawanan mereka semasa Pert3mpuran Smolensk.

Pada awalnya, putera Stalin ini digunakan sebagai alat propaganda rejim N4zi tetapi kemudiannya dipindahkan ke kem tahanan Sachsenhausen di Oranienburg, Jerman pada Ogos 1941. Yakov kemudiannya m4ti pada tahun 1943 selepas terkena kejutan elektrik ketika cuba melarikan diri dari kem berkenaan. Kem4tian satu-satunya perkongsian hidup dengan Svanidze nyata memberi kesan kepada Stalin pada tahun berkenaan.

Selain Svanidze, Stalin juga pernah berkahwin dengan Nadezhda “Nadya” Alliluyeva antara tahun 1918 hingga 1919. Perkahwinan mereka menghasilkan seorang anak lelaki dan seorang anak perempuan. Puteri Stalin bersama Nadya bernama Svetlana Alliluyeva kemudiannya mencetuskan keributan pada tahun 1967 dengan memilih berpaling tadah kepada Amerika Syarikat.

Nadya dikatakan mengambil nyawanya sendiri kerana tidak tahan didera olehnya semasa dia berusia 30-an, satu lagi titik hitam dalam kehidupan peribadi Stalin. Beliau juga dikatakan mempunyai beberapa orang anak luar nikah hasil beberapa hubungan sulitnya.

Berikutan kem4tian isterinya yang tercinta pada tahun 1907, situasi ini mendorongnya fokus kepada aktiviti-aktiviti revolusi. Sedar nama asalnya itu sukar disebut, Stalin yang berusia 30-an ketika itu memilih menukar nama Georgianya kepada Stalin yang bermaksud lelaki besi dalam Bahasa Rusia. Dan nama itu terus digunakan sehingga ke akhir hayatnya.

Semasa dalam buangan, Lenin melihat potensi Stalin sebagai antara pemain utama dalam parti dan melantiknya sebagai anggota pertama Jawatankuasa Pusat Parti K0mun1s. Semasa Revolusi Rusia tercetus, beliau bertanggungjawab menguruskan akhbar pojok utama parti iaitu Pravda walaupun peranannya sebagai editor terpaksa dirahsiakan bagi mengelak menjadi buruan pihak berkuasa.

Malah pada tempoh ini juga, beliau dikatakan bertanggungjawab membantu Lenin melarikan diri ke Finland sekaligus menjustifikasikan perlantikannya sebagai anggota jawatankuasa pusat parti. Apabila Tsar Nicholas II turun takhta dan pentadbiran Rusia diuruskan oleh kerajaan sementara, ia mencetuskan P3rang Saudara Rusia membabitkan golongan liberal menentang kelompok Bolshevik.

Bagi kelompok berfahaman keras seperti Stalin, mereka melihat kemenangan itu jauh lebih penting dan bersedia memastikan sesiapa saja tidak meninggalkan perjuangan termasuk menghukum m4ti pengkhianat dan m1litan yang melarikan diri dari pert3mpuran di khalayak awam. Mesejnya mudah: anda bersama kami atau 12 gram plumbum (dit3mbak m4ti).

Selepas kelompok Bolshevik berkuasa di Rusia, Stalin terus mendaki kedudukan dalam parti termasuk dilantik sebagai Setiausaha Jeneral parti. Menerusi jawatan ini, ia membantu mengasah bakatnya sebagai perantara untuk semua pegawai pelbagai peringkat dalam parti. Selain itu, ia juga dimanfaatkan untuk membina sokongan politiknya termasuk melantik sekutu-sekutunya memegang pelbagai jawatan kerajaan.

Bagaimanapun, hubungan dua sekutu politik dalam parti semakin renggang apatah lagi dengan situasi kesihatan Lenin semakin merosot dan Stalin semakin berkuasa dalam parti. Bukan sekali kedua-duanya bertelagah dalam banyak isu termasuk isu perdagangan luar dan teras Kesatuan Soviet itu sendiri. Namun pada akhirnya, Stalin kekal setia terhadap rakan lamanya itu sehinggalah beliau menghembuskan nafas terakhir pada tahun 1924.

Apabila Lenin tiada, berlakulah perebutan kuasa membabitkan pemimpin-pemimpin utama Bolshevik seperti Stalin, Leon Trotsky, Nikolai Bukharin dan Alexei Rykov. Bagaimanapun, beliau bernasib baik sesetengah pemimpin ini merupakan sekutu kuatnya dalam parti seperti Bukharin, Grigori Zinoviev dan Lev Kamenev. Paling penting, mereka menolak sekeras-kerasnya perlantikan Trotsky sebagai pengganti Lenin.

Hasil daripada permainan politiknya itu menyaksikan Stalin akhirnya berkuasa penuh dalam Kesatuan Soviet sebagai diktator. Sejak itu, beliau mula melancarkan pelan pembangunan yang agresif terutama dalam bidang perindustrian. Stalin sedar sekiranya ia tidak dilakukan dengan segera, fahaman k0mun1sme dianggap satu kegagalan dan menjadikan Soviet mangsa mudah negara-negara pro-kapitalis.

Hasilnya, produktiviti pengeluaran hasil bumi seperti arang batu, minyak dan besi bertambah sekaligus menyumbang kepada pertumbuhan ekonomi yang besar dalam Kesatuan Soviet. Namun untuk menjayakan usaha ini, kilang-kilang diberi sasaran tetap yang perlu dicapai setiap bulan dan tahun. Jika gagal, memang nasib dilabel sebagai musuh dan berdepan sama ada dip3njarakan atau dihukum m4ti sebagai pengkhianat.

Dari segi pertanian pula, pada awalnya sektor ini masih didominasi oleh pemilik-pemilik tanah kecil dan produktiviti sektor pertanian masih di tahap rendah. Solusi Stalin mudah saja iaitu menggabungkan semua tanah ini dan diuruskan oleh kerajaan. Ramai yang tidak bersetuju polisi yang dibawa Stalin sehinggakan mereka sanggup menyembunyikan hasil pertanian mereka atau membvnvh binatang ternakan mereka.

Tetapi semua taktik tersebut tidak berhasil dan mana-mana petani yang terus menentang dit3mbak m4ti atau dibuang negeri ke kawasan pedalaman Soviet termasuk Siberia. Aktiviti penyatuan tanah secara paksa ini turut mengakibatkan krisis kebvluran dalam kalangan rakyat Soviet sehingga mengakibatkan krisis kebvluran 1932-1933.

Dalam tempoh tersebut, 3.3 juta hingga 3.9 juta penduduk Ukraine m4ti akibat kebvluran dengan dua juta lagi m4ti atas sebab sama di Kazakhstan. Tetapi bagi Stalin, langkah tersebut dianggap berbaloi dan menjelang akhir tahun 30-an, produktiviti sektor pertanian termasuk gandum bertambah.

Dekad 30-an turut menyaksikan satu tempoh yang dikenali sebagai The Great T3rror atau The Great Pvrge. Bagi yang menyelusuri sejarah dan personalitinya, pasti maklum sikapnya yang terlalu paranoid dan menganggap semua orang sebagai 4ncaman terhadap kedudukannya.

Buktinya, 93 daripada 139 anggota jawatankuasa pusat parti dan 81 daripada 103 jeneral dan laksamana t3ntera laut dihukum m4ti. Ini termasuklah Trotsky yang dibvnvh oleh Ramon Mercader, seorang anggota NKVD (polis rahsia Soviet) pada tahun 1936 dan Bukharin yang dihukum m4ti pada 15 Mac 1938. Kek3jaman Stalin semasa tempoh ini sedikit sebanyak mer3ncatkan usahanya mem3rangi Barbarossa pada musim panas 1941.

NKVD menjadi alat untuk menguatkuasakan kesetiaan tidak berbelah bahagi kepada Stalin. Rakyat digalakkan mendedahkan rahsia orang lain kepada pihak berkuasa walaupun orang yang didedahkan jiran, rakan atau ahli keluarga sendiri. Tiga juta individu yang tidak bersalah ini dibuang ke gulag manakala 750,000 lagi dihukum m4ti oleh pihak berkuasa.

Semasa tempoh ini, Stalin turut membina kultus pengikutnya yang memuja mengalahkan Tuhan. Sesetengah lokasi dinamakan sempena namanya seperti Stalingrad (kini Volgograd), sejarah Soviet ditulis semula bagi memberi peranan lebih besar kepada Stalin dan aspek kehidupannya dinaikkan hingga ke tahap mistik. Bagi mana-mana musuhnya, mereka ‘dihilangkan’ dari rekod rasmi termasuk gambar-gambar lama.

Pada tahun 1939, kerajaan N4zi Jerman dan rejim Soviet bersetuju memeterai Pakatan Bukan Pep3rangan Soviet-Jerman, satu perjanjian yang mencetuskan keributan dalam kalangan pengikut k0mun1sme. Bagi Ad0lf H1tl3r dan rejimnya, ia membolehkan mereka fokus kepada usaha penaklukan tanah besar Eropah dan akses kepada hasil bumi Soviet sebagai teras utama enjin pep3rangan mereka.

Bagi Stalin pula, ia membolehkannya mengilhak sebahagian daripada Poland dan Romania, negara-negara Baltik dan s3rangan ke atas Finland. Tetapi jika Stalin menjangkakan perjanjian tersebut membolehkannya berkongsi Eropah dengan H1tl3r, lupakanlah. Ramai menjangkakan diktator N4zi itu akan menikam beliau dari belakang dan ini disokong oleh pelbagai laporan perisikan termasuk perisik Soviet di Jepun, Richard Sorge.

Bagaimanapun, Stalin tidak mempedulikan semua laporan tersebut kerana menjangkakan Berlin akan menghormati perjanjian yang dimeterai. Tetapi perkara sebaliknya berlaku menerusi Barbarossa yang dilancarkan pada musim panas 1941. S3rangan mengejut itu hampir-hampir menumbangkan Soviet tetapi berjaya diatasi menerusi kebijaksanaan jeneralnya, Georgy Zhukov dalam P3rtempuran Moscow dari Oktober 1941 hingga Januari 1942.

Sejak itu, momentum p3perangan di Medan Timur menyebelahi pihak Soviet yang turut disokong oleh pakatan mereka dengan Amerika Syarikat dan Britain. Gabungan tiga kuasa besar ini membantu Soviet menghalau t3ntera rejim keluar dari Rusia, seterusnya membuka jalan kepada kemaraan mereka ke Berlin pada April dan Mei 1945.

Dalam kesibukan memantau operasi ket3nteraan Soviet, Stalin tidak ketinggalan menyertai persidangan pihak Bersekutu termasuk Persidangan Tehran (1943), Yalta (1945) dan Potsdam (1945). Kemahiran politik dan keazamannya membolehkan beliau kelihatan seperti sekutu yang setia tanpa meninggalkan visi mengembangkan empayar Soviet pasca-WWII.

Tetapi jika ada yang menyifatkan tahun-tahunnya bersama pihak Bersekutu dapat melembutkan hatinya, sangkaan mereka meleset. Untuk tahun-tahun pasca-WWII, Stalin masih mengekalkan sikap paranoidnya yang tak bertempat termasuk menukar sesetengah kem tahanan N4zi di bawah kawalan Soviet sebagai gulag.

Bila H1tl3r mendapat tahu pakatan Stalin dengan kuasa-kuasa Barat semasa WWII, beliau meramalkan pada satu masa, ketiga-tiga mereka akan bertembung dan menjadi pesaing di pentas global. Ramalan H1tl3r menjadi kenyataan apabila P3rang Dingin tercetus antara kuasa-kuasa Barat dengan Soviet dalam banyak aspek termasuk perlumbaan tenaga nuklear.

Semasa tempoh awal P3rang Dingin, kerajaan-kerajaan k0mun1s ditubuhkan pada tahun 1949 sekitar Eropah Timur. Stalin juga secara tidak langsung merupakan pencetus P3rang Korea dengan memberi kebenaran kepada pemerintah Korea Utara ketika itu, Kim Il-sung meny3rang Korea Selatan yang dikawal AS.

Pada satu malam 28 Februari 1953, beliau memilih untuk minum terlalu banyak dan ditemui tidak sedarkan diri keesokan harinya. Hasil pemeriksaan mendapati Stalin dis3rang strok dan beliau bertarung nyawa selama beberapa hari sebelum kembali menghadap Penciptanya pada 5 Mac 1953. Kem4tiannya ditangisi para pendukung Stalinisme tetapi diraikan dengan penuh gembira oleh penghuni-penghuni gulag.

M4yat Stalin diawet sebelum dimakamkan di Makam Lenin di Red Square, Moscow sehingga tahun 1961. Penggantinya, Nikita Khrushchev menyifatkan beliau sebagai diktator yang k3jam dan menggerakkan proses yang dikenali sebagai penyahstalinan. Ini termasuklah memindahkan lokasi mayat Stalin berhampiran dinding Kremlin.

Walaupun Stalin lebih dikenali sebagai diktator yang k3jam dalam sejarah Rusia/Soviet, namanya masih menjadi pujaan ramai sehingga hari ini. Satu kaji selidik yang dijalankan Pusat Levada mendapati 46% responden menyukai Stalin pada tahun 2017 sebelum bertambah kepada 51% pada tahun 2019. Perkara ini berlaku kerana responden menyifatkan era pemerintahannya sebagai era yang stabil dan kejayaannya menewaskan rejim N4zi semasa WWII.

RUJUKAN:

BBC. Joseph Stalin: National hero or cold-blooded mvrderer?. https://www.bbc.co.uk/teach/joseph-stalin-national-hero-or-cold-blooded-mvrderer/zhv747h

History. (2019). Joseph Stalin. https://www.history.com/topics/russia/joseph-stalin


Apa Rahsia Kebangkitan China Dalam Sukan Olimpik?

Inilah rahsia kehebatan China di Olimpik. Latihan yang intensif sejak waktu budak-budak. Macam Chen Long tu masuk sekolah sukan pada umur 7. Sebab China sedar dari segi fizikal mereka kurang kalau dibandingkan dengan negara Barat. Jadi kena kuatkan latihan.

China menyertai Olimpik sejak 1928, tapi tak pernah dapat apa-apa pingat. Sampai orang ejek China sebagai “Sick Man of Asia”. Lembik, tak atletik.

Selepas 1949, China pecah 2. Satu Republik China di Taiwan, satu lagi Republik Rakyat China (komunis) di Tanah Besar China.

RRC boikot Olimpik dari 1956-1976 sebab ada Republik China. Selepas Republik China tukar nama jadi Chinese Taipei, baru RRC join Olimpik 1984. RRC ni lah China yang kita kenali hari ini.

Keputusan China pada 1984 not bad. Dapat 15 emas.

Dan dari 15 emas ni, 13 adalah dari gimnastik, angkat berat, menembak dan terjun.

China sebelum 1984 memang mensasarkan acara-acara ini sebab acara-acara ini sesuai dengan fizikal orang China (kemudian ditambah lagi dengan Ping Pong dan badminton).

Bila dilatih kaw-kaw, maka China jadi dominan dalam sukan-sukan ini.

Atlet dipilih sewaktu usia budak-budak, dalam umur 6-7. Jadi apabila mereka capai usia sama dengan atlet negara lain, mereka dah menerima latihan 2 atau 3 kali ganda atlet negara lain.

Kebanyakan budak-budak ini adalah dari keluarga miskin. Memenangi pingat Olimpik dilihat sebagai jalan singkat untuk keluar daripada kemiskinan (kerajaan bagi macam-macam ganjaran), jadi mereka akan buat sungguh-sungguh. Sakit macam mana pun kena tahan.

Pada tahun 1984, China dapat tempat ke-4 dari segi jumlah pingat. 1988 ke-11, 1992 ke-4, 1996 ke-4, 2000 ke-3, 2004 ke-2.

Untuk memastikan China jadi No. 1 semasa menjadi tuan rumah Olimpik 2008, China lancarkan “Project 119” untuk fokus dalam bidang di luar kekuatan China.

Dan seperti yang diharapkan oleh China, China dapat 48 emas (mengatasi US yang dapat 36 emas) semasa Olimpik 2008. Daripada 48 emas ini, ada 13 bukan 6 bidang kekuatan China.

Dengan itu China mencapai status “sports superpower” setanding US, Rusia, Britain dan Jerman.

Jadi 3 faktor yang saling berkait ini: Strategi (fokus bidang yang sesuai dengan fizikal bangsa), Latihan dan Motivasi (nak bersaing dengan US) menyumbang kepada kehebatan sukan China.

“体育强则中国强” (sukan kuat, maka China kuat) menjadi slogan popular China.

Cuma, semakin kuat dan kaya China, semakin kurang keluarga yang sanggup hantar anak-anak jadi atlet sebab dah ada macam-macam pilihan kerjaya.

Jadi China pun sedang cari cara baharu untuk kekal kecemerlangan sukan. Cara lama dah tak sesuai dengan perubahan sosioekonomi.


Lagenda Agung Pewira Bernama Achilles

Lagenda Yunani menceritakan tentang seorang gadis rupawan yang kejelitaannya telah menambat hati Zeus dan Poseidon. Kedua-dua dewa ini merupakan adik-beradik, masing-masing menguasai langit dan laut.

Thetis menurut lagenda hanyalah seorang nimfa laut (sea nymph) dan anak kepada dewa Nereus. Zeus dan Poseidon enggan berkongsi Thetis.

Tetapi hasrat mereka tidak langsung tercapai, kerana dewa Prometheus memberikan amaran: Thetis akan melahirkan anak yang jauh lebih hebat daripada bapanya.

Zeus dan Poseidon terus menjauhi Thetis, yang akhirnya berkahwin dengan Raja Phthia bernama Peleus.

Peleus merupakan seorang raja yang hebat. Baginda bersahabat baik dengan Heracles (anak Zeus bersama Alcmene). Mereka menyertai peper.angan menentang bangsa Amazon dan kemudian Ilium.

Tidak lupa juga, Peleus bersama Heracles dalam ekspedisi Jason mencari Bulu Kambing Emas. Menurut Prometheus, kehebatan ini tidak sama sekali boleh menandingi kehebatan anaknya bersama Thetis.

Buat sementara waktu, semua dewa-dewi menunggu. Kerana Thetis melahirkan tujuh orang anak… enam daripadanya mening.gal dunia semasa bayi. Kecuali seorang…. seorang sahaja bernama Achilles, yang dibawa Thetis ke Sungai Styx.

Thetis mencelupkan Achilles dalam aliran sungai tersebut – daripada hujung kepala sampai hujung kaki… kecuali tumit kiri yang dipegang Thetis (untuk mencelup Achilles).

Api Peper.angan Besar

Seorang ahli nujum menghampiri Thetis ketika Achilles berusia sembilan tahun. Menurut nujum tersebut, Achilles akan mat.i semasa berper.ang dengan Troy.

Lantas Thetis mengenakan pakaian perempuan pada Achilles untuk hidup di Pulau Skyros.

Tetapi Achilles meninggalkan Skyros selepas menyertai Tent.era Greece. Thetis menerima takdir ini – tetapi beliau meminta dewa Hephaestus buatkan ped.ang dan perisai cukup untuk melindungi Achilles.

Achilles memang seorang pewira yang agung. Namanya bergema di merata tempat – disanjung rakyat dan diger.uni raja asing.

Takdir Achilles sebenarnya ditentukan semasa perkahwinan ibu bapanya lagi. Sesuatu telah berlaku masa mereka bersuka-ria menyambut jalinan merpati sejoli ini.

Zeus menjemput Putera Paris daripada Troy untuk memilih dewi mana paling cantik. Tiga dewi menjadi pertaruhan: Aphrodite, Athena dan Hera.

Ketiga-tiga mereka memberikan sogo.kan kepada Paris. Tetapi sogo.kan Aphrodite terkena umpan: “aku menjanjikan seorang perempuan tercantik dunia sebagai isteri kamu, wahai Paris.”

Perempuan tercantik dunia yang dimaksudkan ialah Helen, isteri Raja Sparta bernama Menelaus. Paris telah mencairkan hati Helen.

Hubungan diplomatik antara Sparta dan Troy runtuh serta-merta. Menelaus pula merupakan adik Agamemnon yang menguasai kuasa besar Greece iaitu Mycenae.

Pada ketika itu, Greece sudah mengisytiharkan per.ang – dan Achilles mengikuti ekspedisi Agamemnon ke Troy. Hikayat Iliad yang mengagungkan Achilles menceritakan bahawa Per.ang Troy berlarutan selama 10 tahun.

Takdir Yang Diceritakan Pak Nujum

Iliad ditulis apabila peper.angan tersebut memasuki tahun kesembilan. Dengan Achilles, Greece menjadi sebuah kuasa yang tidak mampu ditandingi Troy.

Setiap pertempuran mesti Achilles menang. Tetapi per.ang tersebut tidak ke mana – kota Troy masih utuh di sebalik benteng yang kukuh.

Dalam kem Greece pula, Agamemnon mencari pasal kerana enggan melepaskan anak seorang paderi Apollo.

Berkali-kali paderi ini cuba membeli pembebasan Chryseis. Tetapi Agamemnon menghina setiap tawaran dibawa paderi ini.

Apollo meniup angin wa.bak yang mem.bµn.µh ramai anggota Greece. Takut jika tewas, Agamemnon akhirnya akur untuk melepaskan Chryseis.

Walau bagaimanapun, baginda menuntut pengganti iaitu Breseis – isteri Achilles. Hasrat Agamemnon dipenuhi – tetapi Achilles bersumpah beliau takkan berper.ang demi Agamemnon lagi.

Pada ketika itu, Troy semakin rancak memat.ahkan ser.angan Greece.

Achilles cuba dipujuk sahabatnya Patroclus. Beliau enggan berper.ang tetapi membenarkan Patroclus guna peralatannya (yang dibuat Hephaestus).

Mungkin kelibat Patroclus (macam Achilles) boleh menghalau ten.tera Troy. Tetapi sebaliknya pula berlaku – Putera Hector bertemu dengan Patroclus dengan sangkaan itu Achilles.

Apabila Patroclus tumbang, angin pep.erangan berubah arah. Achilles kembali ke medan dan mengejar Hector sambil membµnµh sesiapa saja yang cuba menghalang.

Hector tewas pada tangan Achilles, sempat merayu untuk dike.bµm.ikan di Troy jika tewas. Tetapi Achilles mengheret may.atnya kembali ke kem Greece untuk dihumban bersama timbunan sampah.

Iliad berakhir dengan Achilles akur dengan permintaan Raja Priam supaya may.at Hector dikembalikan ke Troy.

Dikatakan Achilles masuk dalam Troy untuk mencari pasal selepas itu. Dan Apollo berbisik kepada Paris: “pemb.µn.µh abangmu akan tiba. Bersedia.”

Paris merupakan seorang putera yang tidak berani melawan. Jadi baginda bersedia dengan busur. Temb.akan Paris dibawa Apollo ke satu-satunya tempat kelemahan Achilles… tumitnya yang tidak dicelup dalam Sungai Styx.

Lalu Achilles mat.i serta-merta.


Ini Yang Sistem Ekonomi Neoliberal Buat Kat Chile

Hari tu aku ada sebut pasal protes meletus di Lubnan dan Chile atas isu “bread and butter” ( https://www.thepatriots.asia/protes-sebab-wassap-kena-cukai/ ). Di Lubnan ada protes pasal cukai panggilan Whatsapp, manakala di Chile ada protes terhadap kenaikan harga tiket Metro (MRT) sebanyak 30 peso (RM 0.17) dari 800 peso ke 830 peso yang telah menyebabkan 20 maut bertempur dengan polis dan tentera.

Di Lubnan, Saad Hariri meletak jawatan sebagai PM. Manakala di Chile, Sebastián Piñera masih bertahan sebagai presiden, tapi baru saja membatalkan sidang kemuncak Pertubuhan Kerjasama Ekonomi Asia Pasifik (APEC) yang dijadualkan pada 16-17 November. Chile menjadi negara pertama yang membatalkan sidang kemuncak APEC dalam 30 tahun sejarah APEC.

Orang luar mungkin heran, naik 30 pesos je pun. Kalau kira peratusan pun naik 4% je, macam RM 2 naik jadi RM 2.08. Berbaloi ke merusuh?

Salah satu slogan yang dilaung oleh protester ialah “no son los 30 pesos, sino los 30 años” (bukan 30 peso, tapi 30 tahun!). Ada yang mengedarkan infografik “Chilean Iceberg” (“El Iceberg Chileno”) di Internet untuk menerangkan kenapa diorang protes: isu harga tiket hanyalah “tip of the iceberg”, sebenarnya ada banyak lagi masalah yang membuat rakyat Chile (terutamanya belia) rasa fed up. Dan semua masalah itu dikatakan berpunca daripada “neoliberalism” yang ada sejarah lebih 30 tahun di Chile.

Apa itu neoliberalism?

Neoliberalism ialah satu fahaman ekonomi yang muncul sekitar lewat 1960-an, dipelopori oleh ahli ekonomi seperti Milton Friedman, Frank Knight dan Gary Becker dari Universiti Chicago di US. Orang panggil diorang ni sebagai “Chicago School”. Diorang dicop sebagai “neoliberal” sebab diorang cuba menghidupkan balik ekonomi pasaran bebas (ekonomi liberal) yang sudah “discredited” selepas kemelesetan sedunia “Great Depression” tahun 1929-1939.

(Nota: Sebelum Kemelesetan 1929-1939, pemikiran ekonomi didominasi oleh fahaman ekonomi liberal yang kata ekonomi akan pulih sendiri tanpa campur tangan kerajaan. Jadi bila berlaku kegawatan ekonomi pada 1929, kerajaan negara-negara maju tak buat apa-apa dan biarkan, menyebabkan keadaan ekonomi semakin teruk. Kelemahan teori liberal membuat ia “discredited” dan diganti oleh fahaman Keynesian yang menyarankan kerajaan bercampur tangan dan berbelanja untuk memulihkan ekonomi)

Menurut neoliberalism, ekonomi akan jadi lebih cekap (efficient) kalau sektor swasta diberi kebebasan penuh, campur tangan kerajaan hanya akan membantutkan ekonomi. Syarikat milik negara (state-owned enterprise – SOE) tak bagus, tak cekap. Kerajaan berhutang tak bagus, sebab akan beri kesan “crowding out” kepada sektor swasta. Negara yang diidamkan oleh golongan neoliberal ialah sebuah negara di mana kerajaan langsung tak campur tangan dalam ekonomi dan tak kacau sektor swasta.

Jadi pendukung neoliberalism menyarankan SOE seperti syarikat penerbangan, syarikat air dan syarikat elektrik perlu diswastakan. Peraturan ke atas syarikat perlu dilonggarkan (deregulation). Pasaran negara perlu dibuka kepada pelabur asing. Dan neoliberal paling obses sekali dengan perbelanjaan kerajaan. Kerajaan kena ambil langkah kurangkan perbelanjaan dan naikkan cukai yang juga dikenali sebagai “austerity measures”. Tapi selalunya, yang dicukai ialah golongan bawahan dan individu, syarikat besar diberi pelepasan cukai.

Gaji minima? Tak boleh, itu akan membebankan syarikat. Subsidi? Tak boleh, nanti kerajaan akan berhutang. Benda-benda yang kita “take for granted” bagi neoliberal adalah kejahatan yang boleh menjahanamkan ekonomi. “Privatization” “deregulation” “liberalization” “austerity” baru betul.

Chile ialah antara negara pertama dalam dunia yang bereksperimen dengan neoliberalism. Pada tahun 1973, Jeneral Augusto Pinochet melancarkan kudeta menggulingkan Presiden Salvadore Allende yang dikatakan telah menyebabkan masalah inflasi di Chile dengan dasar sosialis dia. Pinochet mengupah ahli ekonomi dari Chicago (“Chicago Boys”) untuk jadi penasihat ekonomi dia. Dasar neoliberal dilaksanakan, kadar inflasi berjaya turun dari 600% di era Allende ke 10%.

Memasuki 2000-an, Chile dah jadi antara ekonomi paling “maju” (developed) di Amerika Selatan kalau diukur dengan Indeks Pembangunan Insan (HDI), dan ekonomi paling “bebas” kalau diukur dengan Indeks Kebebasan Ekonomi. Dan Chile juga adalah negara yang mempunyai paling banyak perjanjian perdagangan bebas (FTA) di dunia.

Jadi Chile mula diangkat sebagai “model” oleh US, EU, IMF dan Bank Dunia, seolah-olah neoliberalism ialah satu-satunya cara mengurus ekonomi. Setiap kali negara nak pinjam duit, mesti kena bersetuju dengan syarat-syarat seperti penswastaan, deregulation, pembukaan pasaran dan austerity. Itu yang jadi dekat Indonesia dan Korea Selatan selepas Krisis Kewangan 1997-1998, dan Greece semasa 2010-2011.

Tapi, walaupun Chile “maju”, “bebas”, jurang pendapatan pun semakin meningkat. Sebab di bawah ekonomi neoliberal, tak ada “social safety net” kepada pekerja dan penganggur. Tak ada gaji minima, gaji ditekan serendah-rendahnya. Semua benda adalah swasta punya, air mahal, pendidikan mahal, semua benda mahal sebab kerajaan tak menyediakan barangan dan perkhidmatan awam yang dianggap memakan perbelanjaan besar.

Keadaan ada bertambah baik di bawah pemerintahan Ricardo Lagos (2000-2006) dan Michelle Bachelet (2006-2010, 2014-2018) yang berhaluan sosialis. Diorang cuba mengimbangi neoliberalism dengan dasar-dasar pro-rakyat. Tapi apabila Piñera yang berhaluan neoliberal naik, dia gelojoh nak reverse Chile kembali ke arah neoliberalism.

Kenaikan harga tiket Metro dilihat sebagai tanda permulaan austerity yang lebih besar. Itu yang membuat rakyat risau dengan masa depan diorang dan mengadakan protes terhadap Piñera. Sebelum ni Piñera dah pernah jadi presiden (2010-2014), dan dasar neoliberal dia pun telah mengundang pelbagai protes, cuma tak sebesar kali ini.

Di Lubnan pun sama. Cukai Whatsapp hanyalah “trigger”, dasar austerity yang diperkenalkan oleh Saad Hariri selepas meminjam dengan IMF dan beberapa institusi kewangan Barat tu yang membuat rakyat turun ke jalan. Selain Chile, protes pun meletus di Ecuador terhadap Presiden Lenin Moreno yang juga seorang pendukung neoliberalism.

Sama ada neoliberalism good or bad, ia amat bergantung kepada perspektif sebenarnya. Cuma apabila rakyat rasa hidup diorang tertekan, dasar ekonomi yang bagus macam mana pun akan ditolak dan ditentang. Kita sekarang hidup dalam “the age of the masses” yang sangat menguji sejauhmana elit dapat melaksanakan dasar yang betul untuk menjaga kepentingan negara, dan pada masa yang sama menjaga hati dan kebajikan rakyat.


Majzub: Antara Makrifat & Matlipat

Jika ada yang bertanya, “Ada ke orang gila yang menjadi Wali?”. Maka jawapan aku, “Tidak ada!”.

Tapi jika ada yang bertanya, ”Ada ke Wali yang seperti orang gila?”. Maka jawapannya, “Ya, ada.”

Walaubagaimanapun, barang harus diingat bahawa tak usahlah kita beranggapan asal orang itu gila, mesti dia wali. Atau, asal nak jadi wali, mesti kena berperwatakan gila. Pakaian perlu compang-camping, rambut kusut masai, cakap ayat bunga-bunga. Tidak!

Jika orang tu benar-benar gila (Majnun), maka dia tidak ditaklifkan (dipertanggungjawabkan) dengan syariat. Tiada dosa pahala pada mereka. Kerana syarat mukalaf antaranya adalah waras akal fikiran. Maka mustahil Allah mengangkat orang yang jahil apatah lagi tidak waras akalnya untuk menjadi WaliNya. Namun, jika ada kata-katanya yang selari dengan tuntutan syarak, maka dibolehkan mengambil pelajaran darinya. Ini kerana kita perlu mengambil Hikmah dari mana sahaja kita menjumpainya. Lihat apa yang dikata, bukan siapa yang berkata.

Sesungguhnya, yang dinamakan orang Sufi atau orang Tasawwuf atau orang Tarekat itu bukannya terletak pada perwatakan ala-ala gila itu. Hakikatnya, lebih ramai lagi orang Sufi itu orang yang waras-waras sahaja. Berpakaian kemas, wangi, bersih dan sebagainya.

Sufi itu adalah golongan yang amalan batinnya (hati) selari dengan amalan zahir (syariat). Tidak dinamakan Sufi bagi orang yang meninggalkan syariat tetapi berbicara soal batin hati konon syariat itu hanya perkara “luaran”. Orang Sufi sesekali tidak akan melanggar syariat lalu mencaci “Mereka itu orang Fekah, tak faham perbahasan orang Hakikat Makrifat macam kita”.

Apatah lagi jika acah-acah berkelakuan pelik, buat video live, sembang ayat-ayat tinggi melangit, lelaki memakai skirt menampakkan paha kemudian menari dengan lagu nasyid selawat. Itu bukanlah golongan Makrifat, tetapi Matlipat yang dihukum Zindiq oleh para ulama. Orang sebegini adalah dilarang untuk kita “menuntut ilmu” dari mereka jika mereka membelakangi syariat.

Berkata pemimpin orang Sufi di zaman Salafus Soleh, Sayyidul Taifa al-Imam Junaid al-Baghdadi, “Jikalau kamu melihat seseorang mampu terbang di atas angin dan mampu berjalan di atas air, tetapi dia melakukan sesuatu yang bertentangan dengan syariat, maka ketahuilah bahawa sebenarnya dia itu adalah Wali Syaitan”.

Adapun Wali Allah yang kelihatan seperti orang gila itu diistilahkan sebagai Wali Majzub. Wali Majzub ini adalah orang yang Jazbah dan Fana’ (lebur). Dirinya tidak mampu menampung Bukaan-Bukaan yang Allah berikan padanya. Wali Majzub ini sesekali tidak akan meninggalkan syariat walau mereka kelihatan tidak waras.

Bahkan, mereka ini selalunya akan menjauhi masyarakat. Mereka ingin menjauhi dunia, harta, penguasa layaknya seperti Bahlul. Mereka ini Mastur (tersembunyi), dan tidak suka menjadi Masyhur. Jauh sekali nak buat live untuk menunjukkan keMajzubannya. Mereka ini seboleh-bolehnya ingin menyembunyikan apa rahsia yang ada dalam hati mereka, kecuali jika termelatah keluar dari mulut (syatahat).

Walaupun mereka ini Wali, namun kita dilarang juga untuk mengambil pelajaran dari mereka sekiranya kata-kata syatahat mereka yang secara zahirnya membelakangi syariat tidak dapat kita fahami. Biarkan mereka dengan ahwal mereka. Jika mereka sendiri tidak mampu menampung Bukaan (Futuhat) yang diberi, bagaimana mereka mampu sampaikan pada kita dan bagaimana pula kita boleh belajar dari mereka yang tidak dapat difahami?

Sesungguhnya, masih terlalu ramai mursyid-mursyid yang dapat membimbing dengan penuh kewarasan. Maka amatlah lebih afdhal kita mendatangi guru-guru yang dapat menyampaikan faham ilmu kepada kita. Hanya golongan ahmaq (amat bodoh) dan sufastaiyyah sahaja yang suka menggali cari pandangan-pandangan syaz, pelik dan berlawanan dengan jumhur ulama demi meraih populariti serta kelainan.

Jika nampak orang gila, tepuk dada tanya diri. Adakah orang itu benar-benar gila (Majnun), atau hanya kelihatan gila (Majzub). Maka janganlah kita kecam atau sakiti hamba Allah itu. Risau jika sekiranya orang itu sebenarnya Wali, maka Allah akan perangi sesiapa yang memerangi Walinya. Dan jika dia memang orang gila, maka kita tetap diharamkan untuk menyakiti hamba Allah tanpa hak. Apatah lagi orang gila itu bersih dari sebarang dosa, yang tiada dikenakan azab kubur, bahkan dijamin syurga. Disini, kita diajar untuk berhusnu zhan (sangka baik), iaitu salah satu ajaran kesufian yang mendidik perihal penyakit hati.

Syaitan begitu bijak untuk menyesatkan Bani Adam. Semakin tinggi maqam seseorang itu, semakin tinggi pula tipu daya Iblis. Hatta, Sultanul Awliya Syeikh Abdul Qadir al-Jailani sendiri pun telah diuji dengan ujian yang besar. Namun, beliau mampu mengatasinya kerana beliau berpegang pada SYARIAT.

* Jemput follow penulis : https://instagram.com/khairiasyraf_17


Zinedine Zidane: Legenda Ulung Bola Sepak

Tiada siapa boleh menafikan bakatnya sebagai bekas jeneral tengah Perancis, statusnya sebagai legenda ulung bola sepak dunia terutama di Perancis dan Sepanyol dan keupayaan taktikal sebagai jurulatih. Tetapi siapa lelaki bernama Zinedine Yazid Zidane ini?

Anak jati La Castellane, Marseille lahir pada 23 Jun 1972 dan merupakan anak bongsu dari lima adik-beradik. Bapanya, Smail merupakan penjaga gudang dan pengawal malam di sebuah pasaraya sementara ibunya, Malika merupakan seorang suri rumah. Semasa kecil, keluarganya menikmati taraf kehidupan selesa mengikut kawasan kejiranan yang didiami mereka kerana kawasan suburban La Castellane, Arrondissement Ke-16 di Marseille terkenal dengan kadar penggangguran dan kadar berlakunya jenayah yang tinggi.

Pada usia lima tahun, Zidane sudah didedahkan dengan permainan bola sepak dengan bermain bersama rakan-rakannya di sebuah plaza bernama Place Tartane yang menjadi tumpuan kanak-kanak kawasan berkenaan. Selepas bermain bersama pasukan remaja US Saint-Henri dan SO Septemes-les-Vallons, Zidane terpilih menyertai kem latihan tiga hari di Pusat Wilayah Sukan dan Pendidikan Fizikal (CREPS) di Aix-en-Provence, salah satu daripada beberapa institut bola sepak yang dikendalikan Persekutuan Bola Sepak Perancis (FFF). Di sinilah bakat beliau dikenalpasti peninjau bakat kelab AS Cannes, Jean Varraud.

Pada mulanya, Zidane hanya tinggal selama enam minggu tetapi beliau kekal bersama Cannes selama empat tahun. Ini dicapai menerusi keputusan pengarah kelab tersebut, Jean-Claude Elineau mengajaknya tinggal bersama keluarganya dan tidak tinggal di asrama bersama 20 pelajar lain. Keputusan tersebut dilihat memberi kestabilan dalam kehidupan Zidane. Bagaimanapun, cabaran beliau tidak terhenti begitu saja. Varraud yang kemudian menjadi jurulatih Cannes mendapati Zidane sensitif dan mudah marah lebih-lebih lagi sekiranya ada yang menghina keluarga atau bangsanya. Untuk mengelakkan situasi jadi lebih buruk, beliau menasihatkan pemain berketurunan Algeria itu menyalurkan kemarahannya pada permainan di atas padang. Pada satu ketika, Zidane juga pernah didenda melakukan tugas cucian akibat tindakannya menumbuk seorang pemain yang menghina asal-usul dirinya.

Beliau membuat kemunculan pertama untuk Cannes pada 18 Mei 1989 dalam perlawanan Ligue One menentang Nantes. Dua tahun selepas itu, Zidane menjaringkan gol pertamanya dan membantu Cannes mengatasi lawan sama dengan keputusan 2-1. Selepas perlawanan, beliau dihadiahkan sebuah kereta oleh pengerusi kelab Alain Pedretti sebagai ganjaran sekiranya berjaya menjaringkan gol profesional pertamanya. Pada musim itu juga, Zidane bersama seorang lagi legenda, George Weah membantu Cannes menduduki tempat keempat dan sekaligus, kelayakan ke Piala UEFA. Bagaimanapun pada musim berikutnya, Cannes hanya menduduki tangga ke-19 sekaligus tersingkir ke Ligue Two dan terpaksa menjual semua aset bernilai mereka termasuk Zidane. Semasa di Cannes ini juga, beliau bertemu dengan bakal isterinya, Veronique Fernandez dan kedua-duanya berkahwin pada 1994. Mereka dikurniakan empat orang cahaya mata dengan Enzo bermain untuk kelab Lausanne Sport di Switzerland sementara Luca pula merupakan penjaga gol ketiga Los Blancos.

Pada musim 1992-1993, beliau berpindah ke Girondins de Bordeaux dan membantu kelab itu menang Piala Intertoto 1995 dan naib juara Liga Juara-Juara Eropah 1995-1996. Di sini, beliau membentuk persefahaman dengan Christopher Dugarry dan Bixente Lizarazu, kombinasi yang akan menjadi senjata ampuh Perancis semasa kempen Piala Dunia 1998. Persembahannya bersama Les Girondins menarik perhatian beberapa kelab Liga Perdana Inggeris termasuk Blackburn Rovers dan Newcastle United. Bagaimanapun, minat mereka tidak diterjemahkan dalam bentuk bidaan kerana merasakan pemain mereka lebih baik berbanding Zidane. Buktinya apabila pengurus Rovers ketika itu, Sir Kenny Dalglish mahukan beliau dan Dugarry, pemilik kelab mendiang Jack Walker berkata, “Mengapa kamu mahukan Zidane sedangkan kita ada Tim Sherwood?” Jika benar minat Dalglish dan Kevin Keegan diterjemahkan dalam bentuk bidaan dan kontrak, Liga Perdana Inggeris yang kita kenali boleh berubah 360 darjah.

Pada musim bunga 1996, Zidane memutuskan menyertai gergasi Itali, Juventus. Semasa di Stadio Delle Alpi pada musim pertamanya, beliau membantu mereka menang kejuaraan Serie A dan Piala Intercontinental tetapi kalah di tangan Borussia Dortmund semasa final Liga Juara-Juara Eropah 1996-1997. Zidane tidak dapat bergerak bebas kerana pergerakannya sentiasa dirantai pemain tengah Scotland dan bakal pengurus Norwich City, Paul Lambert. Pada musim berikutnya, Zidane menjaringkan tujuh gol dalam 32 perlawanan dan membantu La Vecchia Signora mengekalkan Scudetto buat kali kedua tetapi sekali lagi tewas di pentas final Liga Juara-Juara Eropah, kali ini di tangan Real Madrid dengan jaringan 1-0.

Pada musim panas 1998, Zidane menjadi tonggak utama Les Bleus untuk kempen Piala Dunia 1998. Bagaimanapun, pembabitannya dalam kejohanan tersebut tidak dapat lari dari kontroversi. Semasa di peringkat kumpulan, Perancis menang semua perlawanan mereka tetapi dibuang padang semasa melawan Arab Saudi akibat memijak pemain lawan, Fuad Anwar. Tindakan tersebut menjadikan beliau pemain Perancis pertama dibuang padang semasa Piala Dunia. Zidane kembali semula di pentas suku akhir dan membantu Les Bleus mengatasi Itali 4-3 melalui sepakan penalti dan mengatasi Croatia 2-1 di peringkat semi final. Dan di pentas final, aura Zizou mengatasi aura bakal rakan sepasukannya di Real Madrid, Ronaldo dengan menjaringkan dua gol untuk membantu Perancis mengatasi Brazil 3-0. Zidane diangkat sebagai wira negara dan turut dianugerahkan Pemain Terbaik Dunia 1998 dan Pemain Terbaik Eropah tahun sama. Pencapaian Bianconeri pada musim 2000-2001 sederhana saja dengan menjadi naib juara Serie A dan tersingkir dari peringkat kumpulan Liga Juara-Juara Eropah selepas Zidane digantung akibat menanduk pemain Hamburg SV, Jochen Kientz. Namun pada musim panas 2000, beliau membantu Les Bleus menjulang Kejohanan Bola Sepak Eropah (EURO) 2000 dan diiktiraf sebagai pemain terbaik kejohanan oleh Kesatuan Bola Sepak Eropah (UEFA).

Pada musim panas 2001, Zidane menyertai Los Blancos dengan yuran perpindahan 77.5 juta euro, sekaligus memecahkan rekod perpindahan dunia ketika itu. Beliau menjadi pemain kedua era Galacticos semasa tempoh pertama Florentino Perez sebagai presiden Real Madrid selepas Luis Figo yang menyertai kelab setahun sebelumnya. Zidane membantu Real menang Liga Juara-Juara Eropah mengatasi kelab Bayer Leverkusen dengan golnya semasa final dianggap gol terbaik dalam sejarah kejohanan itu. Bagaimanapun pada musim panas 2002, Les Bleus tersingkir dari Piala Dunia 2002 tanpa menjaringkan gol, satu persembahan buruk yang tidak boleh diterima semua. Dan dengan Zidane sendiri kurang cergas, Perancis dilihat tumpul dan buntu mencari gol. Zidane menebus semula prestasi hambarnya bersama pasukan kebangsaan dengan membantu Real menjuarai La Liga musim 2002-2003 dan dinamakan Pemain Terbaik Dunia buat kali ketiga.

Untuk beberapa musim berikutnya, Real mengalami kemarau kejuaraan walaupun diperkuatkan dengan beberapa lagi pemain berstatus Galacticos seperti David Beckham dan Michael Owen. Sementara prestasi pasukan kebangsaan juga tidak membantu apabila Perancis tersingkir dari EURO 2004 pada peringkat suku akhir selepas tewas mengejut 1-0 dengan Greece. Selepas kejohanan, Zidane mengumumkan persaraan dari arena bola sepak antarabangsa. Bagaimanapun bila melihat prestasi tidak menentu Perancis semasa kelayakan Piala Dunia 2006 dan atas permintaan jurulatih kebangsaan Raymond Domenech, Zidane kembali semula ke pasukan kebangsaan dan terus dilantik sebagai kapten. Dengan bantuan rakan sepasukan lama Lilian Thuram dan Claude Makelele, Perancis berjaya layak ke Piala Dunia 2006 di Jerman.

Memandangkan musim 2005-2006 juga merupakan musim terakhirnya dalam bola sepak, Perancis berusaha memberi hadiah perpisahan terbaik kepada jeneral tengah mereka itu. Les Bleus berjaya mara sehingga ke final tetapi di sinilah, satu detik besar yang dianggap memalukan dan tidak sepatutnya dilakukan pemain bertaraf legenda seperti Zidane. Pada minit ke-110 masa tambahan, Zidane dibuang padang oleh pengadil kerana menanduk pemain pertahanan tengah Itali, Marco Materazzi. Perancis kemudiannya tewas 5-3 melalui sepakan penalti. Materazzi kemudiannya mendedahkan sebab sebenar beliau ditanduk oleh Zidane kerana menggelar kakaknya pelacur, sesuatu yang tidak boleh diterima oleh jeneral tengah Perancis itu. Zidane sendiri mengakui apa yang dilakukannya itu satu kesilapan tetapi enggan memohon maaf terhadap bekas bek tengah Inter Milan itu.

Selepas bersara, Zidane aktif bermain bersama pasukan veteran Los Merengues dan turut meluangkan masa melakukan pelbagai aktiviti kebajikan. Selepas Perez kembali semula sebagai presiden Los Blancos buat kali kedua, beliau menamakan Zidane sebagai penasihat beliau. Dan setiap kali kisah kegagalan Perancis terpapar di kaca televisyen atau di dada akhbar, sudah timbul ura-ura bekas kapten Les Bleus itu akan mengambil alih jawatan pengurus pasukan kebangsaan. Bagaimanapun ketika itu, Zidane menyatakan belum berminat menyertai bidang kejurulatihan. Semasa Qatar membida hak penganjuran Piala Dunia 2022, Zidane dilantik sebagai duta kempen negara Teluk tersebut. Selepas Qatar memenangi hak penganjuran Piala Dunia 2022, belliau menyifatkan kemenangan tersebut merupakan satu kemenangan bagi dunia Arab.

Zidane akhirnya memulakan langkah dalam bidang kejurulatihan apabila dilantik sebagai penasihat pasukan utama oleh pengurus ketika itu, Jose Mourinho. Ini memberikannya akses kepada sesi latihan, sesi perbincangan bersama Mourinho dan perkumpulan pra-perlawanan. Selepas Mourinho digantikan oleh bekas bos A.C Milan Carlo Ancelotti, beliau melantik Zidane sebagai pembantu pengurus selain Paul Clement yang dibawa dari Chelsea. Pada musim 2014-2015, Perez melantiknya sebagai pengurus pasukan kedua Real, Castilla. Bagaimanapun perlantikan tersebut diselubungi kontroversi berikutan Zidane ketiadaan kelayakan lesen Pro-License UEFA semasa dilantik sebagai pengurus Castilla. Ini menyebabkan untuk urusan dokumentasi rasmi, Zidane merupakan pengarah teknikal sementara bos akademi Santiago Sanchez mengisi peranan pengurus. Tetapi sesiapa yang melihat perlawanan pertama Castilla pasti sudah menjangka siapa bos sebenar pasukan.

Pada awalnya, Zidane bergelut menentukan strategi terbaik dan pemain mana yang sesuai dengan cara permainannya. Ini menyebabkan Castilla bergelut dalam Segunda B. Tetapi selepas melihat gaya permainan berdasarkan penguasaan bola tidak sesuai dan digantikan dengan formasi 4-2-3-1 dan permainan secara terus, Castilla mengutip 37 mata dari 48 mata pada pertengahan Oktober dan terus kekal hingga ke akhir musim. Dan pada satu ketika, Castilla juga berada di kedudukan teratas liga. Bagaimanapun apa yang dibimbangi Real berkenaan ketiadaan lesen Pro-License UEFA Zidane menjadi kenyataan selepas Presiden Persekutuan Bola Sepak Sepanyol, Miguel Angel Galan menyifatkan situasi tersebut memalukan dan mahukan legenda Real itu digantung. Akibatnya, Zidane digantung selama tiga bulan sehinggalah beliau mendapat kelayakan lesen Pro-License FIFA. Berang dengan situasi tersebut, Zizou melancarkan perang mulut dengan Galan dengan menuduhnya cemburu dengan Galan menyifatkan tona suaranya bersifat sombong.

Bagaimanapun situasi yang dihadapinya itu mendapat sokongan ramai terutama dari Perancis. Zidane boleh saja mengambil lesen kejurulatihan di Sepanyol tetapi lebih berminat dengan kursus tiga tahun kejurulatihan yang dianjurkan FFF. Malah kes Zidane hampir sama dengan kes bakal pengurus Aston Villa, Remi Garde yang menguruskan Olympique Lyon di Ligue One dan Liga Europa tanpa lesen Pro-License UEFA. Legenda Belanda dan Barcelona, mendiang Johan Cruyff turut berpandangan situasi yang dihadapi Zizou mengarut dan menyamakannya dengan situasinya menguruskan Blaugrana pada tahun 1988. Selepas keputusan itu dirayu ke mahkamah, Zidane dibebaskan dari penggantungan dan tidak lagi dikenakan sekatan menguruskan Castilla.

Selepas Rafael Benitez dipecat pada bulan Januari 2016, Real memutuskan untuk melantik Zidane sebagai pengurus pasukan utama dengan kontrak dua setengah tahun. Pada akhir musim, Los Blancos bukan saja mengatasi Barcelona dalam pertemuan El Clasico buat kali pertama sejak 2006 tetapi juga berjaya menjuarai Liga Juara-Juara Eropah mengatasi musuh setempat, Atletico Madrid. Pada musim berikutnya, Zidane mencapai kejuaraan berganda La Liga dan Liga Juara-Juara Eropah mengatasi kelab lamanya, Juventus. Musim ini walaupun gagal mempertahankan kejuaraan liga, Los Merengues berjaya mengekalkan kejuaraan Liga Juara-Juara Eropah mengatasi Liverpool 3-1. Kejayaan Zidane menjulang piala berprestij Eropah sebanyak tiga kali meletakkannya sebaris dengan pengurus legenda Liverpool, Bob Paisley dan Ancelotti. Bagaimanapun pada akhir musim, legenda Perancis itu meletak jawatan atas alasan kelab memerlukan perubahan hala tuju walaupun wujud khabar angin pertelagahan dengan Perez membabitkan perpindahan pemain sebagai punca perletakan jawatan.

SUMBER